കണ്ണൂരിൽ വീണ്ടും രാഷ്ട്രീയക്കൊലപാതകങ്ങൾ; സിപിഎം-ആർഎസ്എസ് പ്രവർത്തകർ വെട്ടേറ്റു മരിച്ചു, ജില്ലയിൽ ഹർത - Samakalika Malayalam\nBy സമകാലിക മലയാളം ഡെസ്‌ക് | Published: 08th May 2018 07:20 AM |\nLast Updated: 08th May 2018 07:20 AM | A+A A- |\nകണ്ണൂർ : കണ്ണൂരിൽ ഒരു ഇടവേളയ്ക്ക് ശേഷം വീണ്ടും രാഷ്ട്രീയ കൊലപാതകം. മാഹിയിൽ സിപിഎം നേതാവ് വെട്ടേറ്റു മരിച്ചതിനു പിന്നാലെ ആർഎസ്എസ് പ്രവർത്തകനും കൊല്ലപ്പെട്ടു. പള്ളൂർ നാലുതറ കണ്ണിപ്പൊയിൽ ബാലന്റെ മകൻ ബാബു(45)വാണു ആദ്യം കൊല്ലപ്പെട്ടത്. സംഭവത്തിനു തൊട്ടു പിന്നാലെ ആർഎസ്എസ് പ്രവർത്തകൻ ഷമേജ് പറമ്പത്തി(42)നെയും വെട്ടിക്കൊലപ്പെടുത്തുകയായിരുന്നു. കൊലപാതകങ്ങളിൽ പ്രതിഷേധിച്ച് കണ്ണൂർ ജില്ലയിലും മാഹിയിലും സിപിഎമ്മും ബിജെപിയും ഹർത്താൽ ആചരിക്കുന്നു.\nരാവിലെ ആറു മുതൽ വൈകിട്ട് ആറു വരെയാണ് ഹര്‍ത്താൽ. വാഹനങ്ങളെ ഹര്‍ത്താലില് നിന്ന് ഒഴിവാക്കിയിട്ടുണ്ട്. കണ്ണൂർ സർവകലാശാല ചൊവ്വാഴ്ച നടത്താനിരുന്ന എല്ലാ പരീക്ഷകളും മാറ്റി വച്ചു. പുതുക്കിയ തീയതി പിന്നീട് അറിയിക്കും.\nതിങ്കളാഴ്ച രാത്രി ഒമ്പതരയോടെ പള്ളൂര് ലോക്കല്‍കമ്മിറ്റി അംഗവും മുന് നഗരസഭാ കൗണ്‍സിലറുമായ ബാബു കണ്ണിപ്പൊയിലിനാണ് വെട്ടേറ്റത്. കൊയ്യോടന് കോറോത്തെ ക്ഷേത്രത്തിന് സമീപം വീട്ടിലേക്ക് പോകുന്നതിനിടെ ബാബുവിനെ ഒരു സംഘം മാരകായുധങ്ങളുമായി ആക്രമിക്കുകയായിരുന്നു. ആശുപത്രിയിലേക്ക് കൊണ്ടുപോകുന്നതിനിടെ ബാബു മരിച്ചു. തലശേരി - മാഹി കര്‍മസമിതി കണ്‍വീനറായിരുന്നു ബാബു. കഴുത്തിന് മുന്നിലും പിന്നിലും ആഴത്തില് മുറിവേറ്റിട്ടുണ്ട്.\nവാര്‍ത്ത പുറത്തുവന്നയുടന് ഓട്ടോ ഡ്രൈവറായ ഷമോജിനും വെട്ടേറ്റു. ആർഎസ്എസ് പ്രവർത്തകനാണ് ഷമോജ്. ഷമേജ് വീട്ടിലേക്കു പോകുമ്പോൾ കല്ലായി അങ്ങാടിയിൽ വച്ചാണ് വെട്ടേറ്റത്. മുഖത്തും കൈക്കും വെട്ടേറ്റ ഷമേജ് കോഴിക്കോട് മെഡിക്കല് കോളേജ് ആശുപത്രിയിലേക്ക് കൊണ്ടുപോകും വഴിയാണ് ഷമോജ് മരിച്ചത്. മൃതദേഹം കോഴിക്കോട് മെഡിക്കൽ കോളജ് മോർച്ചറിയിൽ സൂക്ഷിച്ചിരിക്കുകയാണ്.\nസംഭവങ്ങളെ തുടർന്ന് മാഹി, തലശ്ശേരിക്കു സമീപം മടപീടിക എന്നിവിടങ്ങളിൽ സംഘർഷാവസ്ഥ നിലനിൽക്കുകയാണ്. വൻ പൊലീസ് സന്നാഹമാണ് ഇവിടെ ക്യാംപ് ചെയ്യുന്നത്. മാഹിയിലെ ചെമ്പ്രയിൽ പൊലീസ് റെയ്ഡ് നടത്തി. അനിഷ്ട സംഭവങ്ങൾ ഒഴിവാക്കാൻ പാനൂർ മേഖലയിൽ പൊലീസ് ജാഗ്രതയിലാണ്.\nബാബുവിന്റെ കൊലപാതകത്തില് സിപിഎം കണ്ണൂര് ജില്ലാ സെക്രട്ടേറിയറ്റ് അപലപിച്ചു. ഹര്‍ത്താലില് നിന്ന് വാഹനങ്ങളെ ഒഴിവാക്കിയതായി സി.പി.എം അറിയിച്ചു. കണ്ണൂരിൽ ആർഎസ്എസ് കൊലക്കത്തി താഴെവയ്ക്കാൻ ഒരുക്കമല്ലെന്ന പ്രഖ്യാപനമാണ് നടത്തിയിരിക്കുന്നതെന്ന് സിപിഎം പ്രസ്താവനയിൽ പറഞ്ഞു. ബിജെപി പ്രവർത്തകൻ ഷമേജിന്റെ കൊലപാതകം നിന്ദ്യവും ആസൂത്രിതവുമാണെന്നു ബിജെപി ജില്ലാ പ്രസിഡന്റ് പി.സത്യപ്രകാശൻ പറഞ്ഞു. അനിതയാണ് ബാബുവിന്റെ ഭാര്യ. മക്കള്: അനാമിക, അനുപ്രിയ, അനുനന്ദ്. പറമ്പത്ത് മാധവന്റെയും വിമലയുടെയും മകനാണ് ഷമേജ്. ഭാര്യ: ദീപ. മകന്: അഭിനവ്.\nkannur cpm rss harthal babu shamoj


ഒരു സിസേറിയൻ, മൂന്ന് ശസ്ത്രക്രിയ, കൂട്ടത്തിൽ അക്യൂട്ട് ഡിസ്‌ക് ഹെർണിയ'; ആരുമറിയാത്ത ഒരായിരം കഥകൾ: എല്ലാം അതിജീവിച്ച് മലയാളികളുടെ സ്വന്തം മന്യ!\nമന്യക്ക് പിന്തുണയുമായി രംഗത്തെത്തിയിട്ടുണ്ട്. നട്ടെല്ലിലെ ഹെർഡിയേറ്റ് ഡിസ്‌കിന് ന്യൂക്ലിയസ് പൾപോസസ് ഇന്റർവെർട്രെബൽ സ്‌പേസിൽ നിന്ന് സ്ഥാനഭ്രംശം സംഭവിയ്ക്കുന്ന രോഗാവസ്ഥയാണ് ഡിസ്‌ക് ഹെർണിയ. കന്നട, തമിഴ്, തെലുങ്ക്, മലയാളം ഭാഷ ചിത്രങ്ങളിൽ സജീവമായിരുന്ന മന്യ നാൽപതോളം സിനിമകളിൽ അഭിനയിച്ച ശേഷമാണ് ഇടവേള എടുത്തത്. നായികയാകും മുമ്പ് ബാലതാരമായും മന്യ സിനിമകളിൽ സജീവമായിരുന്നു.


കൈപ്പള്ളി :: Kaippally: എന്തോന്ന് ആശയ ദാരിദ്ര്യം?\nCreated by Kaippally On: 7/31/2006 10:34:00 PM\nആശയ ദാരിദ്ര്യവും ആവിഷ്കാര ദാരിദ്ര്യവും ഒക്കെ എഴുത്തും കലയും നല്ലവണ്ണം ഉപജീവന മാര്‍ഗ്ഗമാക്കിയവര്‍ക്ക് ഉണ്ടാവുന്ന ഒരു താല്കാലിക എടങ്ങേറാണ്. ഈ ബ്ലോഗര്‍മാര് മഹകവികളോ, പൊക്കത്തിലെ ബുദ്ധിരാക്ഷസന്മാരോ ഒന്നും അല്ല. അങ്ങനെ ആരെങ്കിലും വിചാരിചിട്ടുണ്ടെങ്കില് അതു വെറും "ഈഗോസ്കോപിയ ഡിഗില്‍ഗുനാരി" എന്ന മാരകമായ രോഗമാണ്. അതുകൊണ്ട് പ്രിയ ബ്ലോഗറുമ്മാരേ, എടുത്തുവച്ച് വലിയ കാച്ചൊന്നും കാച്ചാന് സമയമായില്ല. "വെയിറ്റ്" ചെയ്യു.\nശെടാ! ആശയത്തിനു വേണ്ടി എന്തിനു ഇങ്ങനെ കിടന്നു കഷ്ടപ്പെടണം. ഇതിവരുടെ ഉപജീവനമാണോ? അല്ലലോ? ഇതുകേട്ടല് തോന്നും ലോകം ഇവരെഴുതുന്നത് എല്ലാം വിഴുങ്ങാന് മുട്ടി നില്‍ക്കുകയാണെന്ന്. വിഷയമില്ലെങ്കില് എഴുതരുത് ഹേ!\nആ സമയംകൊണ്ടു പോയി നല്ല രണ്ടു പുസ്തകം വായിക്ക്.\nനല്ല രണ്ടു പഴയ സിനിമകാണ്.\nഅല്ലേല് പോയി രണ്ടു പെഗ്ഗടി. തല ഒന്നു തെളിയട്ടെ.\nഎന്നിട്ട് വന്നിരുന്ന് എഴുത്. വായിക്കാം.\nആ സമയംകൊണ്ട് പാവം വായനക്കാരന് വിഷയമുള്ളവരുടെ ബ്ലോഗുകള് വായിക്കട്ടെ!\nAnonymous August 01, 2006 12:34 PM\nആശയ ദാരിദ്രത്തെക്കുറിച്ചുള്ള ആവലാതികള് ബ്ലോഗിലിടം നഷ്ട്ടപ്പെടുന്നു എന്ന് തോന്നുന്നവരുടെ വേവലാലാതികൂടിയാണ് :)\nബ്ലോഗുകളില് സജീവമായതില് സന്തോഷം.\nAnonymous August 01, 2006 8:02 PM\nഹഹഹ...ബ്ലോഗര്‍മാരെ ക്കുറിച്ച് അങ്ങിനെ പറഞ്ഞത് വായിച്ച് ഞന് കുറേ ചിരിച്ചു..ഹ്ഹഹഹ്..!


ദിലീപുമായുള്ള വിവാഹത്തോടെ സിനിമയില് നിന്ന് വിട്ടു നില്‍ക്കുകയാണ് കാവ്യ മാധവന്. ഇരുവരും പൊതുവേദിയില് അധികം പ്രത്യക്ഷപ്പെടാറുമില്ല. സംവിധായകനും നടനും ദിലീപിന്റെ അടുത്ത സുഹൃത്തുമായ നാദിര്‍ഷയുടെ മകളുടെ വിവാഹചടങ്ങുകളിലാണ് കാവ്യ ഒടുവില് പ്രക്ഷപ്പെട്ടത്. ഇപ്പോഴിതാ കാവ്യയുടെ നാട്ടില് ക്ഷേത്രദര്‍ശനത്തിന് എത്തിയ താര ദമ്പതികളുടെ ചിത്രങ്ങളാണ് ഇപ്പോള് വൈറലാകുന്നത്. കാവ്യയുടെ നാടായ നീലേശ്വരം മന്ദംപുറത്ത് കാവിലാണ് ഇവര് ഒന്നിച്ച് എത്തിയത്. വെള്ളിയാഴ്ച രാവിലെയായിരുന്നു ഇരുവരും ക്ഷേത്രസന്ദര്‍ശനം നടത്തിയത്. ഉഷ :പൂജ തൊഴുത് ക്ഷേത്രത്തിലുള്ളവരോട് കുശലാന്വേഷണവും നടത്തി ഫോട്ടോയ്ക്ക് പോസും ചെയ്താണ് ഇരുവരും മടങ്ങിയത്. ഫാന്‍സ് ഗ്രൂപ്പുകളിലാണ് ക്ഷേത്രദര്‍ശനത്തിന് എത്തിയ ഇവരുടെ ചിത്രങ്ങള് ആദ്യം എത്തിയത്. 2016ല് ആയിരുന്നു കാവ്യയുടെയും ദിലീപിന്റെയും വിവാഹം. വിവാഹശേഷം അഭിനയരംഗത്ത് നിന്നും വിട്ടു\nനടന് ബാലയുടെയും ഗായിക അമൃതയുടെയും പ്രണയ വിവാഹവും വിവാഹമോചനവും എല്ലാം വാര്‍ത്തയായതാണ്. ബാലയുടെ പുതിയ അഭിമുഖമാണ് ഇപ്പോള് വൈറല് ആകുന്നത്. ചില ചോദ്യങ്ങള്‍ക്ക് നിശബ്ദത പാലിക്കുന്നത് മകള്‍ക്ക് വേണ്ടിയാണ് എന്നാണ് ബാല പറയുന്നത്. അവര് തന്നെ തല്ലാന് വീട്ടില് ആളുകളെ വിട്ടു, നിയമത്തിന്റെ പേരു പറഞ്ഞ് തന്റെ വീട് വരെ അക്രമിക്കാന് ആളുകള് വന്നു എന്നാണ് ബാല അമൃതയുടെ പേരെടുത്തു പറയാതെ പ്രതികരിച്ചത്. ചില ചോദ്യങ്ങളില് നിശബ്ദത പാലിക്കുന്നത് മകള്‍ക്ക് വേണ്ടി ആണ് എന്നും ബാല വ്യക്തമാക്കി. അതേസമയം, വിവാഹം എന്ന് പറയുമ്പോള് തീര്‍ച്ചയായും നൂറു ശതമാനം പേടിയുണ്ട് എന്നാണ് ബാല പറയുന്നത്. താന് ഒരാളെയും കുറ്റപ്പെടുത്തുന്നില്ല, തന്നെ എത്ര ദ്രോഹിച്ചാലും എല്ലാവരും നന്നായി ഇരിക്കട്ടെ. സമ്പത്തിന്റെ ഒരു 70 ശതമാനവും നഷ്ടമായി. താന് ഉണ്ടാക്കിയത് അത്രയും പോവുകയുണ്ടായി. തന്നെ പത്തു സ്‌നേഹിച്ചാല് താന് നൂറു തിരികെ\nഐ.എം വിജയനെ മുഖ്യകഥാപാത്രമാക്കി വിജീഷ് മണി രചനയും സംവിധാനവും നിര്‍വഹിച്ച, കുറുമ്പ ഭാഷയിലുള്ള ആദ്യ ഇന്ത്യന് സിനിമ 'മ് മ് മ്...' (സൗണ്ട് ഓഫ് പെയിന്) ഓസ്‌കര് ചുരുക്കപ്പട്ടികയില്. സംവിധായകന് സോഹന് റോയ് ആണ് ചിത്രത്തിന്റെ നിര്‍മ്മാതാവ്. തേന് ശേഖരണം ഉപജീവനമാര്‍ഗമാക്കിയ കുറുമ്പ ഗോത്രത്തില് പെട്ട ഒരു കുടുംബനാഥന് നേരിടേണ്ടി വരുന്ന പ്രതിസന്ധികളും അതിജീവനവുമാണ് ചിത്രത്തിന്റെ പ്രമേയം. ജുബൈര് മുഹമ്മദ് സംഗീതം ഒരുക്കുന്നു. പ്രകാശ് വാടിക്കല് തിരക്കഥ. ഗ്രാമി അവാര്‍ഡ് ജേതാവായ അമേരിക്കന് സംഗീതപ്രതിഭ എഡോണ് മോള, അയ്യപ്പനും കോശിയും ഫെയിം നഞ്ചമ്മ എന്നിവരാണ് ചിത്രത്തിന് ഗാനങ്ങള് ഒരുക്കുകയും ആലപിക്കുകയും ചെയ്തിരിക്കുന്നത്. ആര് മോഹന് ഛായാഗ്രഹണവും നിര്‍വ്വഹിക്കുന്നു. ശ്രീകാന്ത് ദേവ ആണ് പശ്ചാത്തലസംഗീതം. പളനിസാമി, തങ്കരാജ്, വിപിന് മണി, ആദര്‍ശ് രാജ്, ഷറഫുദ്ദീന് എന്നിവരാണ് ചിത്രത്തിലെ മറ്റു\nഓസ്‌കറില് മത്സരിക്കാന് ആദ്യ ഘട്ടം കടന്ന് അപര്‍ണയുടെ 'സൂരറൈ പോട്ര്'\nഓസ്‌കറില് മത്സരിക്കാന് ആദ്യ ഘട്ടം കടന്ന് സൂര്യ-അപര്‍ണ ബാലമുരളി ചിത്രം 'സൂരറൈ പോട്ര്'. സുധ കൊങ്കര സംവിധാനം ചെയ്ത ചിത്രം മികച്ച നടന്, മികച്ച നടി, മികച്ച സംവിധായകന്, മികച്ച ഒര്‍ജിനല് സ്‌കോര് തുടങ്ങിയ വിഭാഗങ്ങളിലാണ് മത്സരിക്കുന്നത്. 93-ാമത് ഓസ്‌കര് പുരസ്‌കാരത്തിന് മത്സരിക്കാന് യോഗ്യത നേടിയിരിക്കുകയാണ് ചിത്രം ഇപ്പോള്. ഉര്‍വശിയും ചിത്രത്തില് ഒരു പ്രധാന വേഷം ചെയ്തിട്ടുണ്ട് പ്രാഥമിക ഘട്ടത്തില് തിരഞ്ഞെടുത്ത 366 ചിത്രങ്ങളില് ഒന്നായി മാറിയിരിക്കുകയാണ് സൂരറൈ പോട്ര്. ജനറല് കാറ്റഗറിയിലാണ് ചിത്രം മത്സരിക്കുന്നത്. ചുരുങ്ങിയ ചെലവില് സാധാരണക്കാര്‍ക്കു കൂടി യാത്രചെയ്യാന് കഴിയുന്ന വിമാന സര്‍വീസ് ഒരുക്കിയ എയര് ഡെക്കാന് സ്ഥാപകന് ക്യാപ്റ്റന് ഗോപിനാഥിന്റെ ജീവിതത്തെ ആസ്പദമാക്കിയുള്ള ചിത്രമായിരുന്നു സൂരറൈ പോട്ര്. ആമസോണ് പ്രൈമിലാണ് ചിത്രം റിലീസ് ചെയ്തത്. കോവിഡ് പശ്ചാത്തലത്തില് മത്സര\n12 വയസില് താഴെയുള്ള പെണ്‍കുട്ടികളുടെ കാസ്റ്റിങ് കോള് അനുഭവം വിഷമത്തോടെ സംവിധായകന് പങ്കുവെച്ചതിനെക്കുറിച്ചു മംമ്ത\nനിഷ്‌കളങ്കമായ ഒരു മനസ് ഇപ്പോഴത്തെ കുട്ടികള്‍ക്ക് നഷ്ടപ്പെട്ടുകൊണ്ടിരിക്കുകയാണെന്നു നടി മംമ്ത മോഹന്‍ദാസ്. തന്റെ പുതിയ സിനിമയ്ക്കായി 12 വയസില് താഴെയുള്ള പെണ്‍കുട്ടികള്‍ക്കായി ഒരു കാസ്റ്റിങ് കോള് വിളിച്ചപ്പോള് ഉണ്ടായ അനുഭവത്തെ കുറിച്ച് ഒരു സംവിധായകന് തന്നോട് പറഞ്ഞ ചില കാര്യങ്ങള് തുറന്നു പറയുകയാണ് മംമ്ത. കാസ്റ്റിങ് കോള് പ്രകാരം അഭിമുഖത്തിനായി എത്തിച്ചേര്‍ന്ന കുട്ടികളെല്ലാം തങ്ങള് മുതിര്‍ന്നവരായി കഴിഞ്ഞു എന്ന് സ്ഥാപിക്കാനായി നടത്തിയ ശ്രമത്തെ കുറിച്ചായിരുന്നു സംവിധായകന് വിഷമത്തോടെ തന്നോട് പറഞ്ഞതെന്ന് മംമ്ത കൗമുദിക്ക് നല്‍കിയ അഭിമുഖത്തില് പറയുന്നു. നടി, ഗായിക, നിര്‍മ്മാതാവ് എന്നിങ്ങനെ കൈവച്ച മേഖലകളിലെല്ലാം വിജയം നേടിയിട്ടുണ്ടല്ലോ എന്നും പുതിയ തലമുറയോട് എന്താണ് പ റയാനുള്ളത് എന്ന ചോദ്യത്തിനുമായിരുന്നു പുതിയ തലമുറയിലെ കുട്ടികളെ കുറിച്ച് മംമ്ത മനസുതുറന്നത്. 'നിഷ്‌ക്കളങ്കമായ ഒരു മനസ്\nമലയാള സിനിമയില് പ്രതിസന്ധി രൂക്ഷം; പുതിയ റിലീസുകള് മാറ്റി, മുഖ്യമന്ത്രിക്ക് ഫിലിം ചേംബറിന്റെ കത്ത്\nകോവിഡ് മാനദണ്ഡങ്ങള്‍ക്കിടെ പ്രതിസന്ധി നേരിടുന്നതിനാല് നാളെ മുതല് തിയേറ്ററുകളില് എത്തിക്കാനിരുന്ന എല്ലാ മലയാള സിനിമകളുടെയും റിലീസ് മാറ്റിവച്ചു. കോവിഡ് മാനദണ്ഡങ്ങള്‍ക്കിടെ പ്രതിസന്ധി നേരിടുന്നതിനാലാണ് ഫിലിം ചേംബറിന്റെ തീരുമാനം. മാര്‍ച്ച് 31ന് ശേഷവും വിനോദ നികുതിയില് ഇളവ് നല്‍കണമെന്നും സെക്കന്റ് ഷോ അനുവദിക്കണമെന്നും ആവശ്യപ്പെട്ടു കൊണ്ട് ഫിലിം ചേംബര് മുഖ്യമന്ത്രിക്ക് കത്ത് നല്‍കി. മാര്‍ച്ച് 31 വരെ സര്‍ക്കാര് അനുവദിച്ച വിനോദ നികുതി ഇളവ് വലിയ ആശ്വാസമാണ്. എന്നാല് സിനിമ വ്യവസായം പഴയ അവസ്ഥയിലാകാന് ഇനിയും സമയം വേണം, അതിനാല് വിനോദ നികുതി ഇളവുകള് മാര്‍ച്ച് 31ന് ശേഷവും തുടരണം. തിയേറ്റര് കളക്ഷന്റെ ഏറിയ പങ്കും ലഭിക്കുന്നത് സെക്കന്റ് ഷോയില് നിന്നാണ്. അതിനാല് സെക്കന്റ് ഷോ കൂടെ അനുവദിക്കണം എന്നാണ് ഫിലിം ചേംബറിന്റെ കത്തില് പറയുന്നത്. കഴിഞ്ഞ ദിവസം ചേര്‍ന്ന ഫിലിം ചേംബറിന്റെ യോഗത്തിന് ശേഷമാണ്\nസിനിമാ തിരക്ക് കാരണം എട്ടാം ക്ലാസില് വെച്ച് പഠിപ്പു നിര്‍ത്തേണ്ടി വന്നു: മകള് പഠിച്ച് എന്‍ജോയ് ചെയ്ത് വളരട്ടെ; മീന\nബാലതാരമായി വന്നു തെന്നിന്ത്യന് നായികയായി വളര്‍ന്ന നടിയാണ് മീന. ദൃശ്യം2ലൂടെ മീന വീണ്ടും വിജയ നായികയായി മാറിയിരിക്കുകയാണ്. സിനിമയിലെ തിരക്കു കാരണം എട്ടാം ക്ലാസ്സില് വെച്ച് തനിക്ക് പഠിപ്പു നിര്‍ത്തേണ്ടി വന്നിട്ടുണ്ടെന്നും പിന്നീട് പ്രൈവറ്റായി പഠിച്ചെടുക്കുകയായിരുന്നെന്നും പറയുകയാണ് മീന. അതുകൊണ്ട് തന്നെ ഇപ്പോള് അഞ്ചാം ക്ലാസ്സില് പഠിക്കുന്ന മകള് നൈനികയ്ക്ക് അത്രയും ടെന്‍ഷന് കൊടുക്കാന് വയ്യെന്നും സ്‌കൂളും കോളജുമൊക്കെ അവള് എന്‍ജോയ് ചെയ്ത വളരട്ടെയെന്നും മീന വനിതയ്ക്ക് നല്‍കിയ അഭിമുഖത്തില് പറയുന്നു. മീനയെപ്പോലെ തന്നെ ബാലതാരമായി ശ്രദ്ധേയയാണ് നൈനിക. വിജയ് നായകനായ 'തെരി'യിലൂടെ തെന്നിന്ത്യന് പ്രേക്ഷകരുടെ പ്രിയ താരമായി നൈനിക മാറി. പിന്നീട് 'ഭാസ്‌ക്കര് ദി റാസ്‌ക്കലി'ന്റെ തമിഴ് റീമേക്കിലും നൈനിക അഭിനയിച്ചു. തുടര്‍ന്നും നിരവധി ഓഫറുകള് നൈനികയെ തേടിയെത്തി. എന്നാല് സിനിമയിലെ ഈ\nദൃശ്യം മൂന്നാം ഭാഗത്തിന്റെ സൂചന നല്‍കി ജീത്തു ജോസഫ്\nവന് വിജയമായ ദൃശ്യം, ദൃശ്യം2 ചിത്രങ്ങളുടെ മൂന്നാം ഭാഗം ഉണ്ടായേക്കുമെന്ന സൂചന നല്‍കി സംവിധായകന് ജീത്തു ജോസഫ്. മൂന്നാം ഭാഗത്തിന്റെ ക്ലൈമാക്‌സ് ഇതിനോടകം തന്നെ തന്റെ കൈയിലുണ്ടെന്നും മോഹന്‍ലാലിനോട് ഇത് സംസാരിച്ചിട്ടുണ്ടെന്നും ജീത്തു പറഞ്ഞു. 'സത്യത്തില് ദൃശ്യം3ന്റെ ക്ലൈമാക്‌സ് എന്റേലുണ്ട്. ക്ലൈമാക്‌സ് മാത്രമേ ഉള്ളൂ. ലാലേട്ടനുമായിട്ട് ഷെയര് ചെയ്തപ്പോള് അദ്ദേഹത്തിന് ഭയങ്കരമായിട്ട് ഇഷ്ടപ്പെട്ടു', ജീത്തു ജോസഫ് പറഞ്ഞു. ആമസോണ് പ്രൈമില് റിലീസ് ചെയ്ത ദൃശ്യം2 ദേശ,ഭാഷാ വ്യത്യാസമില്ലാതെ സ്വീകരിക്കപ്പെട്ടു കഴിഞ്ഞു. മോഹന്‍ലാല്, മീന, എസ്തേര്, അന്‍സിബ, ആശ ശരത്, സിദ്ദീഖ് എന്നീ ദൃശ്യത്തിന്റെ ആദ്യ കാസ്റ്റ് തന്നെയാണ് രണ്ടാം ഭാഗത്തിലും പ്രധാന വേഷത്തിലെത്തുന്നത്. മുരളി ഗോപിയും ഗണേഷ് കുമാറുമാണ് പ്രധാന വേഷത്തിലെത്തുന്ന പുതിയ താരങ്ങള്. 2013ലാണ് മോഹന്‍ലാല് നായകനായി ജീത്തു ജോസഫിന്റെ സംവിധാനത്തില് ദൃശ്യം\n'ഗ്രേറ്റ് ഇന്ത്യന് കിച്ചണ്' തമിഴില്; നായികയായി ഐശ്വര്യ രാജേഷ്\nനിമിഷ സജയനും സുരാജ് വെഞ്ഞാറമൂടും പ്രധാന വേഷങ്ങളില് എത്തിയ ദ ഗ്രേറ്റ് ഇന്ത്യന് കിച്ചണ് സിനിമയുടെ തമിഴ് റീമേക്കില് ഐശ്വര്യ രാജേഷ് നായികയാവും. മലയാളത്തില് ജിയോ ബേബി സംവിധാനം ചെയ്ത ഈ ചിത്രം തമിഴിലും തെലുങ്കിലും ഒരുക്കുന്നത് ജയംകൊണ്ടേന്, കണ്ടേന് കാതലൈ, സേട്ടൈ തുടങ്ങിയ ചിത്രങ്ങള് സംവിധാനം ചെയ്ത കണ്ണനാണ്. തമിഴ്, തെലുങ്ക് ഭാഷകളില് ഒരേ സമയം ഒരുക്കുന്ന ചിത്രത്തിലെ താരങ്ങളെ ഔദ്യോഗികമായി ഇതുവരെ പ്രഖ്യാപിച്ചിട്ടില്ല. കാരക്കുടിയാണ് ചിത്രത്തിന്റെ പ്രധാന ലൊക്കേഷനുകള്. പി.ജി മുത്തയ്യയാണ് ക്യാമറ.രാജ്കുമാറാണ് ആര്‍ട്ട് വിഭാഗം. സംഭാഷണം പട്ടുകോട്ടൈ പ്രഭാകര്. മലയാളത്തിലെ ആദ്യത്തെ ഗ്ലോബല് സ്ട്രീമിങ് സര്‍വീസായ നീസ്ട്രീം ഒ.ടി.ടി വഴിയായിരുന്നു ഗ്രേറ്റ് ഇന്ത്യന് കിച്ചണ് റിലീസ് ചെയ്തത്. യു.എസ് ആസ്ഥാനമാക്കി പ്രവര്‍ത്തിക്കുന്ന നീസ്ട്രീം ഒ.ടി.ടി മലയാളത്തില് നിന്നുള്ള ആദ്യത്തെ ഗ്ലോബല്


ഹോട്ടൽ മുറിയിൽ നിന്നും അന്ന് റിമ കല്ലിങ്കൽ ആരോടും പറയാതെ മുങ്ങി സിനിമയ്ക്ക് പുറത്ത് നിന്ന് റിമക്ക് കിട്ടുന്ന ലക്ഷങ്ങളാണ് അതിന് കാരണം..!! - M Today Online\nമലയാളത്തിൽ അന്നും ഇന്നും തിളങ്ങി നിൽക്കുന്ന താരമാണ് റിമ കല്ലിങ്കൽ. ഒട്ടനവധി സിനിമകളിൽ നായികയായി എത്തിയ താരം\nBy MToday Desk Last updated Jul 23, 2020\nമലയാളത്തിൽ അന്നും ഇന്നും തിളങ്ങി നിൽക്കുന്ന താരമാണ് റിമ കല്ലിങ്കൽ. ഒട്ടനവധി സിനിമകളിൽ നായികയായി എത്തിയ താരം സംവിധായകൻ ആഷിക് അബുവിനെയാണ് വിവാഹം ചെയ്തത്. അതിനു പിന്നാലെ പല വിവാദങ്ങളിലും റിമ പെട്ടിട്ടുണ്ട് സംഗീത നിശയുമായി ബന്ധപ്പെട്ട് ഭർത്താവ് ആഷിക് അബുവും റിമയും പണം തട്ടിയതായുള്ള വാർത്തകൾ നേരത്തെ പുറത്ത് വന്നിരുന്നു. എന്നാൽ ഇപ്പോൾ സംവിധായകൻ സിബി മലയിൽ റീമയെ കുറിച്ച് പറഞ്ഞവാക്കുകളാണ് സോഷ്യൽ മീഡിയയിൽ ചർച്ചയാകുന്നത്.\nഉന്നം എന്ന തന്റെ ചിത്രത്തിന്റെ ഷൂട്ടിങ്ങിനിടെ റിമയും താനും തമ്മിലുണ്ടായ പ്രശ്നങ്ങളെ കുറിച്ച് തുറന്ന് പറയുകയാണ് ഇപ്പോൾ സിബി മലയിൽ. തന്റെ സംവിധാന ജീവിതത്തിൽ ആദ്യമായാണ് ഇത്തരത്തിലൊരു സംഭവം ഉണ്ടായത്. ഷൂട്ടിംഗ് സൈറ്റിൽ നിന്നും റിമാ കല്ലിങ്കൽ ആരോടും ഒരു വാക്കു പറയാതെ പോകുമായിരുന്നു. ഞങ്ങൾ ഷൂട്ടിങ്ങിന് വിളിക്കാൻ ഹോട്ടൽ മുറിയിൽ ചെല്ലുമ്പോഴാണ് റിമ പോയ കാര്യം മറ്റുള്ളവർ അറിയുന്നത്.\nഞാൻ അന്നുവരെ ചെയ്ത സിനിമകളിലെ ഒരു നടിയും ഇങ്ങനെ തന്നോട് ചെയ്തിട്ടില്ല. സിനിമ അവർക്ക് ചില സൗകര്യങ്ങൾ ഉണ്ടാക്കി കൊടുക്കുന്നുണ്ട്. അത് കിട്ടി കഴിഞ്ഞാൽ പിന്നെ സിനിമയോട് അവർക്ക് താല്പര്യം ഉണ്ടാവില്ല. സിനിമയ്ക്ക് പുറത്ത് നിന്ന് കിട്ടുന്ന വലിയ വരുമാനമാണ് ഇങ്ങനെ പോകാൻ അവർക്ക് എപ്പോഴും പ്രേരണയാകുന്നത് പക്ഷെ സിനിമ ഉള്ളത് കൊണ്ടാണ് അവർക്ക് ഇത്തരം അവസരങ്ങൾ വന്നതെന്ന് അവർ ഒരിക്കൽ പോലും ചിന്തിക്കുന്നില്ലെന്നും സിബി മലയിൽ പറയുന്നു.\nActress newsrima kallingal


ഉല്പത്തി第43章(Malayalam Bible) - 中文用户界面\n← ഉല്പത്തി第42章 ഉല്പത്തി第44章 →\n1 എന്നാല് ക്ഷാമം ദേശത്തു കഠിനമായി തീര്‍ന്നു.\n2 അവര് മിസ്രയീമില്‍നിന്നുകൊണ്ടുവന്ന ധാന്യം തിന്നു തീര്‍ന്നപ്പോള് അവരുടെ അപ്പന് അവരോടുനിങ്ങള് ഇനിയും പോയി കുറെ ആഹാരം കൊള്ളുവിന് എന്നു പറഞ്ഞു.\n3 അതിന്നു യെഹൂദാ അവനോടു പറഞ്ഞതു നിങ്ങളുടെ സഹോദരന് നിങ്ങളോടുകൂടെ ഇല്ലാതിരുന്നാല് നിങ്ങള് എന്റെ മുഖം കാണുകയില്ല എന്നു അദ്ദേഹം തീര്‍ച്ചയായി ഞങ്ങളോടു പറഞ്ഞിരിക്കുന്നു.\n4 നീ ഞങ്ങളുടെ സഹോദരനെ ഞങ്ങളുടെക്കുടെ അയച്ചാല് ഞങ്ങള് ചെന്നു ആഹാരം വാങ്ങി കൊണ്ടുവരാം;\n5 അയക്കാഞ്ഞാലോ ഞങ്ങള് പോകയില്ല. നിങ്ങളുടെ സഹോദരന് നിങ്ങളോടുകൂടെ ഇല്ല എങ്കില് നിങ്ങള് എന്റെ മുഖം കാണുകയില്ല എന്നു അദ്ദേഹം ഞങ്ങളോടു പറഞ്ഞിരിക്കുന്നു.\n6 നിങ്ങള്‍ക്കു ഇനിയും ഒരു സഹോദരന് ഉണ്ടെന്നു നിങ്ങള് അദ്ദേഹത്തോടു പറഞ്ഞു എനിക്കു ഈ ദോഷം വരുത്തിയതു എന്തിന്നു എന്നു യിസ്രായേല് പറഞ്ഞു.\n7 അതിന്നു അവര്‍നിങ്ങളുടെ അപ്പന് ജീവിച്ചിരിക്കുന്നുവോ? നിങ്ങള്‍ക്കും ഇനിയും ഒരു സഹോദരന് ഉണ്ടോ എന്നിങ്ങനെ അദ്ദേഹം ഞങ്ങളെയും ഞങ്ങളുടെ വംശത്തെയും കുറിച്ചു താല്പര്യമായി ചോദിച്ചതു കൊണ്ടു ഞങ്ങള് ഇതൊക്കെയും അറിയിക്കേണ്ടിവന്നു; നിങ്ങളുടെ സഹോദരനെ ഇവിടെ കൂട്ടിക്കൊണ്ടുവരുവിന് എന്നു അദ്ദേഹം പറയുമെന്നു ഞങ്ങള് അറിഞ്ഞിരുന്നുവോ എന്നു പറഞ്ഞു.\n8 പിന്നെ യെഹൂദാ തന്റെ അപ്പനായ യിസ്രായേലിനോടു പറഞ്ഞതുഞങ്ങളും നീയും ഞങ്ങളുടെ കുഞ്ഞുകുട്ടികളും മരിക്കാതെ ജീവിച്ചിരിക്കേണ്ടതിന്നു ബാലനെ എന്നോടുകൂടെ അയക്കേണം; എന്നാല് ഞങ്ങള് പോകാം.\n9 ഞാന് അവന്നു വേണ്ടി ഉത്തരവാദിയായിരിക്കാം; നീ അവനെ എന്റെ കയ്യില്‍നിന്നു ചോദിക്കേണം; ഞാന് അവനെ നിന്റെ അടുക്കല് കൊണ്ടുവന്നു അവനെ നിന്റെ മുമ്പില് നിര്‍ത്തുന്നില്ലെങ്കില് ഞാന് സദാകാലം നിനക്കു കുറ്റക്കാരനായിക്കൊള്ളാം.\n10 ഞങ്ങള് താമസിച്ചിരുന്നില്ലെങ്കില് ഇപ്പോള് രണ്ടുപ്രാവശ്യം പോയി വരുമായിരുന്നു.\n11 അപ്പോള് അവരുടെ അപ്പനായ യിസ്രായേല് അവരോടു പറഞ്ഞതുഅങ്ങനെയെങ്കില് ഇതു ചെയ്‍വിന് നിങ്ങളുടെ പാത്രങ്ങളില് കുറെ സുഗന്ധപ്പശ, കുറെ തേന് , സാംപ്രാണി, സന്നിനായകം, ബോടനണ്ടി, ബദാമണ്ടി എന്നിങ്ങളെ ദേശത്തിലെ വിശേഷവസ്തുക്കളില് ചിലതൊക്കെയും കൊണ്ടുപോയി അദ്ദേഹത്തിന്നു കാഴ്ചവെപ്പിന് .\n12 ഇരട്ടിദ്രവ്യവും കയ്യില് എടുത്തുകൊള്‍വിന് ; നിങ്ങളുടെ ചാക്കിന്റെ വായ്ക്കല് മടങ്ങിവന്ന ദ്രവ്യവും കയ്യില് തിരികെ കൊണ്ടുപോകുവിന് ; പക്ഷേ അതു കൈമറിച്ചലായിരിക്കും.\n13 നിങ്ങളുടെ സഹോദരനെയും കൂട്ടി പുറപ്പെട്ടു അദ്ദേഹത്തിന്റെ അടുക്കല് വീണ്ടും ചെല്ലുവിന് .\n14 അവന് നിങ്ങളുടെ മറ്റേ സഹോദരനെയും ബേന്യാമീനെയും നിങ്ങളോടുകൂടെ അയക്കേണ്ടതിന്നു സര്‍വ്വശക്തിയുള്ള ദൈവം അവന്നു നിങ്ങളോടു കരുണ തോന്നിക്കട്ടെ; എന്നാല് ഞാന് മക്കളില്ലാത്തവനാകേണമെങ്കില് ആകട്ടെ.\n15 അങ്ങനെ അവര് ആ കാഴ്ചയും ഇരട്ടിദ്രവ്യവും എടുത്തു ബെന്യാമീനെയും കൂട്ടി പുറപ്പെട്ടു മിസ്രയീമില് ചെന്നു യോസേഫീന്റെ മുമ്പില് നിന്നു.\n16 അവരോടുകൂടെ ബെന്യാമീനെ കണ്ടപ്പോള് അവന് തന്റെ ഗൃഹ വിചാരകനോടുനീ ഈ പുരുഷന്മാരെ വീട്ടില് കൂട്ടിക്കൊണ്ടു പോക; അവര് ഉച്ചെക്കു എന്നോടുകൂടെ ഭക്ഷണം കഴിക്കേണ്ടതാകയാല് മൃഗത്തെ അറുത്തു ഒരുക്കിക്കൊള്‍ക എന്നു കല്പിച്ചു.\n17 യോസേഫ് കല്പിച്ചതുപോലെ അവന് ചെയ്തു; അവരെ യോസേഫിന്റെ വീട്ടില് കൂട്ടിക്കൊണ്ടു പോയി.\n18 തങ്ങളെ യോസേഫിന്റെ വീട്ടില് കൊണ്ടുപോകയാല് അവര് ഭയപ്പെട്ടുആദ്യത്തെ പ്രാവശ്യം നമ്മുടെ ചാക്കില് മടങ്ങിവന്ന ദ്രവ്യം നിമിത്തം നമ്മെ പിടിച്ചു അടിമകളാക്കി നമ്മുടെ കഴുതകളെയും എടുത്തുകൊള്ളേണ്ടതിന്നാകുന്നു നമ്മെ കൊണ്ടുവന്നിരിക്കുന്നതു എന്നു പറഞ്ഞു.\n19 അവര് യോസേഫിന്റെ ഗൃഹവിചാരകന്റെ അടുക്കല് ചെന്നു, വീട്ടുവാതില്‍ക്കല്‍വെച്ചു അവനോടു സംസാരിച്ചു\n20 യജമാനനേ, ആഹാരം കൊള്ളുവാന് ഞങ്ങള് മുമ്പെ വന്നിരുന്നു.\n21 ഞങ്ങള് വഴിയമ്പലത്തില് ചെന്നു ചാകൂ അഴിച്ചപ്പോള് ഔരോരുത്തന്റെ ദ്രവ്യം മുഴുവനും അവനവന്റെ ചാക്കിന്റെ വായ്ക്കല് ഉണ്ടായിരുന്നു; അതു ഞങ്ങള് വീണ്ടും കൊണ്ടുവന്നിരിക്കുന്നു.\n22 ആഹാരം കൊള്ളുവാന് വേറെ ദ്രവ്യവും ഞങ്ങള് കൊണ്ടുവന്നിട്ടുണ്ടു; ദ്രവ്യം ഞങ്ങളുടെ ചാക്കില് വെച്ചതു ആരെന്നു ഞങ്ങള്‍ക്കു അറിഞ്ഞുകൂടാ എന്നു പറഞ്ഞു.\n23 അതിന്നു അവന് നിങ്ങള്‍ക്കു സാമാധാനം; നിങ്ങള് ഭയപ്പെടേണ്ടാ; നിങ്ങളുടെ ദൈവം, നിങ്ങളുടെ അപ്പന്റെ ദൈവം തന്നേ, നിങ്ങളുടെ ചാക്കില് നിങ്ങള്‍ക്കു നിക്ഷേപം തന്നിരിക്കുന്നു; നിങ്ങളുടെ ദ്രവ്യം എനിക്കു കിട്ടി എന്നു പറഞ്ഞു. ശിമെയോനെയും അവരുടെ അടുക്കല് പുറത്തു കൊണ്ടുവന്നു.\n24 പിന്നെ അവന് അവരെ യോസേഫിന്റെ വീട്ടിന്നകത്തു കെണ്ടുപോയി; അവര്‍ക്കും വെള്ളം കൊടുത്തു, അവര് കാലുകളെ കഴുകി; അവരുടെ കഴുതകള്‍ക്കു അവന് തീന് കൊടുത്തു.\n25 ഉച്ചെക്കു യോസേഫ് വരുമ്പോഴേക്കു അവര് കാഴ്ച ഒരുക്കിവെച്ചു; തങ്ങള്‍ക്കു ഭക്ഷണം അവിടെ എന്നു അവര് കേട്ടിരുന്നു.\n26 യോസേഫ് വീട്ടില്‍വന്നപ്പോള് അവര് കൈവശമുള്ള കാഴ്ച അകത്തുകൊണ്ടു ചെന്നു അവന്റെ മുമ്പാകെ വെച്ചു അവനെ സാഷ്ടാംഗം നമസ്കരിച്ചു.\n27 അവന് അവരോടു കുശലപ്രശ്നം ചെയ്തുനിങ്ങള് പറഞ്ഞ വൃദ്ധന് , നിങ്ങളുടെ അപ്പന് സൌഖ്യമായിരിക്കുന്നുവോ? അവന് ജീവനോടിരിക്കുന്നുവോ എന്നു ചോദിച്ചു.\n28 അതിന്നു അവര്‍ഞങ്ങളുടെ അപ്പനായ നിന്റെ അടിയാന്നു സുഖം തന്നേ; അവന് ജീവനോടിരിക്കുന്നു എന്നു ഉത്തരം പറഞ്ഞു കുനിഞ്ഞു നമസ്കരിച്ചു.\n29 പിന്നെ അവന് തല ഉയര്‍ത്തി, തന്റെ അമ്മയുടെ മകനും തന്റെ അനുജനുമായ ബെന്യാമീനെ കണ്ടുനിങ്ങള് എന്നോടു പറഞ്ഞ നിങ്ങളുടെ ഇളയസഹോദരനോ ഇവന് എന്നു ചോദിച്ചുദൈവം നിനക്കു കൃപനല്കട്ടെ മകനേ എന്നു പറഞ്ഞു.\n30 അനുജനെ കണ്ടിട്ടു യോസേഫിന്റെ മനസ്സു ഇരുകിയതുകൊണ്ടു അവന് കരയേണ്ടതിന്നു ബദ്ധപ്പെട്ടു സ്ഥലം അന്വേഷിച്ചു, അറയില്‍ചെന്നു അവിടെവെച്ചു കരഞ്ഞു.\n31 പിന്നെ അവന് മുഖം കഴുകി പുറത്തു വന്നു തന്നെത്താന് അടക്കിഭക്ഷണം കൊണ്ടുവരുവിന് എന്നു കല്പിച്ചു.\n32 അവര് അവന്നു പ്രത്യേകവും അവര്‍ക്കും പ്രത്യേകവും, അവനോടുകൂടെ ഭക്ഷിക്കുന്ന മിസ്രയീമ്യര്‍ക്കും പ്രത്യേകവും കൊണ്ടുവന്നു വെച്ചു; മിസ്രയീമ്യര് എബ്രായരോടു കൂടെ ഭക്ഷണം കഴിക്കയില്ല; അതു മിസ്രയീമ്യര്‍ക്കും വെറുപ്പു ആകുന്നു.\n33 മൂത്തവന് മുതല് ഇളയവന് വരെ പ്രായത്തിന്നൊത്തവണ്ണം അവരെ അവന്റെ മുമ്പാകെ ഇരുത്തി; അവര് അന്യോന്യം നോക്കി ആശ്ചര്യപ്പെട്ടു.\n34 അവന് തന്റെ മുമ്പില്‍നിന്നു അവര്‍ക്കും ഔഹരികൊടുത്തയച്ചു; ബെന്യാമീന്റെ ഔഹരി മറ്റവരുടെ ഔഹരിയുടെ അഞ്ചിരട്ടിയായിരുന്നു; അവര് പാനംചെയ്തു അവനോടുകൂടെ ആഹ്ളാദിച്ചു.


സ്ത്രീകള് ജീന്‍സ് ധരിക്കരുതെന്ന് യേശുദാസ്; ചുട്ടമറുപടിയുമായി സോഷ്യല് മീഡിയIrish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nസ്ത്രീകള് ജീന്‍സ് ധരിക്കരുതെന്ന് യേശുദാസ്; ചുട്ടമറുപടിയുമായി സോഷ്യല് മീഡിയ\non October 3, 2014\tതിരുവനന്തപുരം: സ്ത്രീകള് ജീന്‍സ് ഇടരുതെന്ന് പ്രസംഗിച്ച ഗായകന് യേശുദാസിനെതിരെ വ്യാപക പ്രതിഷേധം. സ്ത്രീകള് ജീന്‍സിട്ട് മറ്റുള്ളവരെ വിഷമിപ്പിക്കരുത്. മറച്ച് വയ്‌ക്കേണ്ടതിനെ മറച്ച് വയ്ക്കണം. ജീന്‍സ് ധരിച്ചാല് അതിനും അപ്പുറമുള്ളത് ശ്രദ്ധിക്കാന് തോന്നും ആകര്‍ഷണീയത കൊടുത്ത് വേണ്ടാത്തത് ചെയ്യാന് പ്രേരിപ്പിക്കരുത്. സൗമ്യതയാണ് സ്ത്രീയുടെ സൗന്ദര്യമെന്നും യേശുദാസ് പറഞ്ഞു. സ്വാതി തിരുനാള് സംഗീത കോളജില് ഇന്നലെ നടത്തിയ ശുചിത്വ കേരളം സുനന്ദര കേരളം പരിപാടിയുടെ ഉദ്ഘാടനം നിര്‍വഹിച്ച് സംസാരിക്കവെയായിരുന്നു യേശുദാസിന്റെ വിവാദ പ്രസ്താവന.\nഅതേസമയം യേശുദാസിന്റെ പ്രസ്താവനയ്‌ക്കെതിരെ സോഷ്യല് മീഡിയയില് പ്രതിശേഷം വ്യാപകമാകുകയാണ്. മഹിള കോണ്‍ഗ്രസും, ജനാധിപത്യ മഹിളാ അസോസിയേഷനും ഉള്‍പ്പെടെയുള്ള വനിതാ സംഘടനകളും യേശുദാസിനെതിരെ പ്രതിഷേധവുമായി രംഗത്ത് വന്നു. സ്ത്രീകള് എന്ത് ധരിക്കണമെന്ന് യേശുദാസ് തീരുമാനിക്കേണ്ടന്നായിരുന്നു സ്ത്രീ സംഘടനകളുടെ പ്രതികരണം.\nഫെയ്‌സ്ബുക്ക് ഉള്‍പ്പെടെയുള്ള നവ മാധ്യമങ്ങളിലും യേശുദാസിനെതിരെ പ്രതിഷേധം ശക്തമാണ്. പുരുഷന്മാര് ഉള്‍പ്പെടെയുള്ളവര് യേശുദാസിനെതിരെ രംഗത്ത് വന്നു. ജീന്‍സ് ധരിച്ച സ്ത്രീകളെ മറ്റൊരു രീതിയില് നോക്കാന് തോന്നുന്നവരുടെ മാനസിക നിലയ്ക്കാണ് തകരാര് എന്നാണു സോഷ്യല് മീഡിയയിലെ പൊതുവായ പ്രതികരണം.\nഅയര്‍ലണ്ടിനെ നാണം കെടുത്തിയ പാറ്റ് ഹിക്കിക്ക് ജാമ്യത്തിലിറങ്ങാന് നാല് ലക്ഷം യൂറോ കടം കൊടുക്കും\nബില് പാസായി, പക്ഷേ,മെഡിക്കല് സ്റ്റോറിലേയ്ക് ഓടേണ്ട..കഞ്ചാവ് ലഭ്യമാകാന് വൈകും!\nNews Today\tലൂക്കനില് വെടിവെപ്പ് ,കുപ്രസിദ്ധ ഗുണ്ട മാര്‍ക്ക് ‘ഗിനി പിഗ് ഡെസ്മണ്ട് മരിച്ചു


കൂറുമാറാന് ജെഡിഎസ് എംഎല്‍എയ്ക്ക്5കോടി അഡ്വാന്‍സ് നല്‍കി ബിജെപി ! ഓഫര് ചെയ്തത് 30 കോടി! | Now, JD(S) MLA Claims He Received Rs5cr Advance Bribe From BJP, But Returned it on CM's Advice - Malayalam Oneindia\nUpdated: Mon, Feb 11, 2019, 10:38 [IST]\nകൂറുമാറാന് ഭരണപക്ഷ എംഎല്‍എമാര്‍ക്ക് കോടികള് ബിജെപി വാഗ്ദാനെ ചെയ്തിട്ടുണ്ടെന്ന് വ്യക്തമാക്കുന്ന ഓഡിയോ കഴിഞ്ഞ ദിവസമാണ് മുഖ്യമന്ത്രി എച്ച്ഡി കുമാരസ്വാമി പുറത്തുവിട്ടത്. ജനതാദള് എംഎല്‍എ നാഗനഗൗഡയുടെ മകന് ശരണഗൗഡയുമായി യെദ്യൂരപ്പ സംസാരിക്കുന്ന ഓഡിയോ ആയിരുന്നു മുഖ്യമന്ത്രി പുറത്തുവിട്ടത്. ആദ്യം ഓഡിയോ ബിജെപി തള്ളിയെങ്കിലും ഇപ്പോള് ശബ്ദരേഖയിലെ ശബ്ദം തന്‍റേത് തന്നെയാണെന്ന് യെദ്യൂരപ്പ സമ്മതിച്ചു.\nയെദ്യൂരപ്പയുടെ വെളിപ്പെടുത്തല് ബിജെപിയെ വെട്ടിലാക്കിയിരിക്കുകയാണ്. ഇതിന് പിന്നാലെ തനിക്ക് 30 കോടി വാഗ്ദാനം ചെയ്തിട്ടുണ്ടെന്ന് വ്യക്തമാക്കി മറ്റൊരു ജെഡിഎസ് എംഎല്‍എകൂടി രംഗത്തെത്തി. അഡ്വാന്‍സ് ആയി5കോടി നല്‍കിയെന്നും ബിജെപിയില് എത്തിയാല് 30 കോടി നല്‍കാമെന്നുമായിരുന്നു വാഗ്ദാനം എന്നും എംഎല്‍എ വെളിപ്പെടുത്തി. വിവരങ്ങളിലേക്ക്\nരണ്ട് ഓഡിയോ ക്ലിപ്പുകള്\nയെദ്യൂരപ്പയും ശരണ ഗൗഡയും തമ്മിലുള്ള ഓഡിയോ ക്ലിപ്പ് കഴിഞ്ഞ ദിവസമായിരുന്നു മുഖ്യമന്ത്രി കുമാരസ്വാമി പുറത്തുവിട്ടത്.സര്‍ക്കാരിനെ അട്ടിമറിക്കാന് യെദ്യൂരപ്പ ശ്രമിക്കുന്നതിന് തെളിവുകള് ഉണ്ടെന്ന് ചൂണ്ടികാണിച്ചാണ്2ഓഡിയോ ക്ലിപ്പുകള് കുമാരസ്വാമി പുറത്തുവിട്ടത്.\nമന്ത്രി പദവും 10 കോടിയും\nകൂറുമാറാന് എംഎല്‍എയുടെ മകന് ശരണ ഗൌഡയ്ക്ക് 10 കോടിയും മന്ത്രിപദവിയും വാഗ്ദാനം ചെയ്തെന്നായിരുന്നു കുമാരസ്വാമിയുടെ ആരോപണം. ഓഡിയോ ക്ലിപ്പുകള് വ്യാജമെന്ന് തെളിഞ്ഞാല് രാജിവെയ്ക്കുമെന്നും കുമാരസ്വാമി പറഞ്ഞിരുന്നു.\nഅതേസമയം ശബ്ദ രേഖ വ്യാജമാണെന്നും താന് ആരുമായും കൂടിക്കാഴ്ച നടത്തിയിട്ടില്ലെന്നുമായിരുന്നു യെദ്യൂരപ്പ ആദ്യം പറഞ്ഞത്. എന്നാല് വിവാദം മുറുകിയതോടെ ശബ്ദരേഖയിലെ ശബ്ദം തന്‍റേത് തന്നെയാണെന്ന് യെദ്യൂരപ്പ സമ്മതിച്ചു കഴിഞ്ഞു. ഇതോടെ പ്രതിരോധത്തിലായിരിക്കുകയാണ് ബിജെപി.\nഇതിന് പിന്നാലെ മറ്റൊരു ദള് എംഎല്‍എ കൂടി ബിജെപിക്കെതിരെ രംഗത്തെത്തി. കോലാറില് നിന്നുള്ള ജെഡിഎസ് എംഎല്‍എയായ ശ്രീനിവാസ ഗൗഡയാണ് കൂറുമാറാന് ബിജെപി തനിക്ക് 30 കോടി ഓഫര് ചെയ്തിട്ടുണ്ടെന്ന് വെളിപ്പെടുത്തി രംഗത്തെത്തിയത്.\nബിജെപി നേതാക്കളും എംഎല്‍എമാരുമായ അശ്വത് നാരായണന്, സിപി യോഗേശ്വര്, വിശ്വന്ത് എന്നിവരാണ് ശ്രീനിവാസ ഗൗഡയ്ക്ക് പണം ഓഫര് ചെയ്തിരിക്കുന്നത്. ഇതില്5കോടി അഡ്വാന്‍സ് ആയി താന് സ്വീകരിച്ചു. ബാക്കി 30 കോട ബിജെപിയില് ചേര്‍ന്നാല് നല്‍കാമെന്നായിരുന്നു വാഗ്ദാനം.\nരണ്ട് മാസം മുന്‍പ്\nമുഖ്യമന്ത്രി കുമാരസ്വാമിയെ താന് ഇക്കാര്യം അറിയിച്ചിരുന്നു. അദ്ദേഹത്തിന്‍റെ നിര്‍ദ്ദേശം അനുസരിച്ച് താന്5കോടി മടക്കി നല്‍കി. കൂറുമാറാന് കോടികള് കരാറ് ഉറപ്പിച്ചത് രണ്ട് മാസങ്ങള്‍ക്ക് മുന്‍പാണെന്നും ശ്രീനിവാസ ഗൗഡ പറഞ്ഞു.\nസഖ്യസര്‍ക്കാരിനെ താഴെയിറക്കിയില്ലേങ്കില് ലോക്സഭാ തിരഞ്ഞെടുപ്പില് തിരിച്ചടി നേരിടുമെന്ന് യെദ്യൂരപ്പ ഭയക്കുന്നുണ്ട്. തിരഞ്ഞെടുപ്പില് കൂടുതല് സീറ്റുകള് നേടാനായില്ലേങ്കില് ഒരുപക്ഷേ ബിജെപിയുടെ സംസ്ഥാന അധ്യക്ഷന് എന്ന പദവിയും യെദ്യൂരപ്പയ്ക്ക് നഷ്ടമായേക്കും.\nഈ ഭയമാണ് എംഎല്‍എമാരെ ചാടിക്കാന് യെദ്യൂരപ്പയെ പ്രേരിപ്പിക്കുന്നത്. അതേസമയം യെദ്യൂരപ്പയുടെ നീക്കങ്ങള്‍ക്കെതിരെ ബിജെപി നേതാക്കള് തന്നെ രംഗത്തെത്തി കഴിഞ്ഞു. വിശ്വസ്തരായ പ്രമുഖ ബിജെപി നേതാക്കളെ ഒഴിവാക്കി കൊണ്ടാണ് യെദ്യൂരപ്പയുടെ നീക്കങ്ങള്.യെഡ്ഡിക്ക് അധികാരമോഹമാണെന്ന് ഇവര് തുറന്നടിച്ചു.\nഅടുപ്പക്കാരും മുതിര്‍ന്ന ബിജെപി നേതാക്കളുമായ ആര് അശോക, ബസവനരാജ ബമ്മയ്യ,കെഎസ് ഈശ്വരപ്പ എന്നീ നേതാക്കളുമായി യെദ്യൂരപ്പ ഇപ്പോള് ഉടക്കിലാണ്. മുഖ്യമന്ത്രിയാകാനുള്ള യെഡ്ഡിയുടെ നീക്കത്തിനെതിരെ ഇവര് പരസ്യമായി രംഗത്തെത്തിയതോടെയാണ് ഇതെന്നാണ് വിലയിരുത്തപ്പെടുന്നത്.\nഅതേസമയം ബിജെപിയുടെ മുന്‍നിരയിലേക്ക് യെദ്യൂരപ്പയുടെ മകന് വിജേന്ദ്ര വരുന്നതിനെതിരേയും പാര്‍ട്ടിയിലെ ഒരു വിഭാഗത്തിന് അതൃപ്തിയുണ്ട്. നിലവില് വിജയേന്ദ്രയും ബിജെപി നേതാക്കളായ അശ്വത്ഥ് നാരായണന്, ബാലചന്ദ്ര ജാര്‍ഖിഹോളി എന്നിവരുമായി ചേര്‍ന്നാണ് യെദ്യൂരപ്പ തന്ത്രങ്ങള് മെനയുന്നത്.\nയെഡ്ഡിയുടെ മുഖ്യമന്ത്രി മോഹം പാര്‍ട്ടിക്ക് വന് തിരിച്ചടി നല്‍കുമെന്ന് ബിജെപി നേതാക്കള് മുന്നറിയിപ്പ് നല്‍കുന്നുണ്ട്. ലോക്സഭാ തിരഞ്ഞെടുപ്പ് അടുത്തിട്ടും സര്‍ക്കാരിനെ താഴെയിറക്കാനുള്ള ശ്രമം മാത്രമാണ് യെദ്യൂരപ്പ നടത്തുന്നത്. ഭരണപക്ഷം ഈ നീക്കങ്ങള്‍ക്ക് എല്ലായപ്പോഴും പ്രതിരോധം സൃഷ്ടിക്കുമ്പോള് പാര്‍ട്ടി തന്നെയാണ് ഇത്തരം നീക്കത്തില് പ്രതിരോധത്തില് ആകുന്നതെന്നും ബിജെപി നേതാക്കള് പറയുന്നു.\nNow, JD(S) MLA Claims He Received Rs5cr Advance Bribe From BJP, But Returned it on CM's Advice


റവന്യൂ ജില്ലാ സ്‌കൂള് കായിക മേള നാളെ മുതല്\nWednesday 11 October 2017 8:45 pm IST\nആലപ്പുഴ: റവന്യൂ ജില്ലാ സ്‌കൂള് കായികമേള നാളെ മുതല് 15 വരെ അറവുകാട് കാര്‍മല് പോളിടെക്‌നിക് കോളേജില് നടക്കും. 11 ഉപജില്ലകളില് നിന്നായി 1,500ഓളം കായിക പ്രതിഭകള് മാറ്റുരയ്ക്കും. 774 ആണ്‍കുട്ടികളും 634 പെണ്‍കുട്ടികളുമാണ് മത്സരിക്കുന്നത്. 123 ഇനങ്ങളിലാണ് ആകെ മത്സരം. ആദ്യദിനം 26 ഇനങ്ങളില് മത്സരം നടക്കും. 13ന് മന്ത്രി ജി. സുധാകരന് കായികമേള ഉദ്ഘാടനം ചെയ്യും. 15ന് വൈകിട്ട് സമ്മാനദാനവും സമാപനസമ്മേളനം ഉദ്ഘാടനവും ജില്ലാ പഞ്ചായത്ത് പ്രസിഡന്റ് ജി. വേണുഗോപാല് നിര്‍വ്വഹിക്കും. മേള നടത്തിപ്പിനുള്ള എല്ലാ ഒരുക്കങ്ങളും പൂര്‍ത്തിയായതായി വിദ്യാഭ്യാസ ഡെ. ഡയറക്ടര് കെ.പി. ലതിക പത്രസമ്മേളനത്തില് അറിയിച്ചു.\nറവന്യൂ ജില്ലാ കായികമേള ചേര്‍ത്തലയില്\nറവന്യുജില്ലാ സ്‌കൂള് കായികമേള നാളെ മുതല് 14വരെ അടൂരില്\nകോട്ടയം റവന്യു ജില്ലാ സ്‌കൂള് കായികമേളയ്ക്ക് കാഞ്ഞിരപ്പള്ളിയില് നാളെ തുടക്കം\nറവന്യൂ ജില്ലാ സ്‌കൂള് കായികമേള: ഇന്ന് ട്രാക്കുണരും\nസെന്‍ട്രല് സ്‌കൂള് ജില്ലാ കായിക മേള നാളെ\nറവന്യൂ ജില്ലാ സ്‌കൂള് ശാസ്‌ത്രോത്സവം 17 മുതല്


തനിക്ക് രോഗം പിടിപെടുന്നത് വരെ വൈറസ് ഗുരുതരമാണെന്ന് ചിന്തിച്ചിരുന്നില്ലെന്ന് നഴ്‌സ്\nകൊറോണാവൈറസിനെതിരെ സ്വയം പോരാടേണ്ടി വന്ന നഴ്‌സ് തന്റെ ദുരവസ്ഥ വെളിവാക്കുന്ന ചിത്രങ്ങള് പങ്കുവെച്ചത് മെഡിക്കല് രംഗത്തിന് ഞെട്ടലായി ഒരു നഴ്‌സ്. മാരകമായ വൈറസ് തന്റെ ശരീരത്തില് തീര്‍ത്ത മാറ്റങ്ങളാണ് 43-കാരനായ നഴ്‌സ് ചിത്രങ്ങളിലൂടെ ലോകത്തിന് മുന്നില് അവതരിപ്പിച്ചത്.\nസാന്‍ഫ്രാന്‍സിസ്‌കോയില് നിന്നുള്ള മൈക് ഷുല്‍ട്ട്‌സിന് മറ്റ് ആരോഗ്യ പ്രശ്‌നങ്ങളൊന്നും ഇല്ലാത്ത അവസ്ഥയിലാണ് കൊറോണ പിടിപെട്ടത്. രോഗം പിടിപെടുന്നതിന് ഒരു മാസം മുന്‍പുള്ള ചിത്രവും, ബോസ്റ്റണ് ഹോസ്പിറ്റലില് നിന്നുള്ള ചിത്രവുമാണ് ഇന്‍സ്റ്റാഗ്രാമില് പങ്കുവെച്ചത്.\nരോഗം പിടിപെടുന്നതിന് മുന്‍പ് 86 കിലോയാണ് മൈകിന് ഭാരം. ദിവസവും വ്യായാമം ചെയ്തിരുന്ന ഇദ്ദേഹത്തെ പക്ഷെ വൈറസ് തകര്‍ത്തുകളഞ്ഞു. ഭാരം 63 കിലോയിലേക്ക് കുറഞ്ഞു. 'ഈ അവസ്ഥ ആര്‍ക്കും വരാമെന്ന് കാണിക്കാന് ഞാന് ആഗ്രഹിക്കുന്നു, നിങ്ങള് യുവാവോ, പ്രായമുള്ളവരോ ആണെന്നതോ, മറ്റ് അസുങ്ങള് ഉണ്ടോ, ഇല്ലയോ എന്നൊന്നും പ്രശ്‌നമല്ല, ഇത് നിങ്ങളെ ബാധിക്കാം', മൈക് ഷുല്‍ട്ട്‌സ് ഓര്‍മ്മിപ്പിച്ചു.\nതനിക്ക് രോഗം പിടിപെടുന്നത് വരെ വൈറസ് ഗുരുതരമാണെന്ന് ചിന്തിച്ചിരുന്നില്ലെന്ന് നഴ്‌സ് വെളിപ്പെടുത്തി. ആരോഗ്യമുള്ളത് കൊണ്ട് രോഗം പിടിക്കില്ലെന്ന് കരുതി. ഇപ്പോള് ശരീരം ഏറെ ദുര്‍ബലമാണ്. മൊബൈല് ഫോണ് പിടിക്കാന് പോലും ബുദ്ധിമുട്ട്. കൈകള്‍ക്ക് വിറയലുമുണ്ട്, നഴ്‌സ് പറഞ്ഞു.\nവാക്‌സിന് മോദിക്ക് നന്ദി ; മൃതസഞ്ജീവനിയുമായി നീങ്ങുന്ന ഹനുമാന് ചിത്രം ട്വീറ്റ് ചെയ്ത് ബൊല്‍സനാരോ


പൊന്തക്കാട്ടിൽ ഒളിപ്പിച്ച് ഈട്ടി മരങ്ങൾ: വനം കൊള്ളക്കാരെ സഹായിച്ച് ഉദ്യോഗസ്ഥർ | Kerala Speaks\nപൊന്തക്കാട്ടിൽ ഒളിപ്പിച്ച് ഈട്ടി മരങ്ങൾ: വനം കൊള്ളക്കാരെ സഹായിച്ച് ഉദ്യോഗസ്ഥർ\nവയനാട്: മുട്ടില് സൗത്ത് വില്ലേജില് കൊള്ളക്കാര് പൊന്ത്ക്കാടുകളിൽ ഒളിപ്പിച്ചത് ലക്ഷങ്ങളുടെ മരങ്ങള്. ഇത്തരത്തിൽ ഒളിപ്പിച്ച മരങ്ങള് പിടികൂടാനോ, മുറിച്ചതിന് കേസെടുക്കാനോ നാളിതുവരെയായിട്ടും ഉദ്യോഗസ്ഥര് തയാറായിട്ടില്ല.\nമുട്ടിലില് 106 ഈട്ടിതടികള് മുറിച്ചുവെന്നാണ് വനംവകുപ്പിന്‍റെ കണ്ടെത്തല്. ആദിവാസികളും കര്‍ഷകരുമടക്കം 45 പേര്‍ക്കെതിരെ കേസെടുത്തു. നാലു മരങ്ങളൊഴികെ മറ്റെല്ലാം കുപ്പാടിയിലെ ഡിപ്പോയിലെത്തിയെന്നാണ് അന്വേഷണ ഉദ്യോഗസ്ഥരുടെ റിപ്പോര്‍ട്ടിലുള്ളത്.\nഈട്ടി മരങ്ങളിലധികവും വാങ്ങിയവര് കാട്ടിനുള്ളില് ഒളിപിപ്പിച്ചിട്ടിരിക്കുന്നു. പരിശോധനക്കെത്തുന്നവര് ഇതോന്നും കാണില്ല. ഇവിടെയും തുശ്ചമായ പണം നല്‍കി മരം കോള്ളക്കാര് കര്‍ഷകരെ വഞ്ചിച്ചു\nമക്കിയാനികുന്നിലെ മറ്റോരു പുരയിടത്തില് പത്തുലക്ഷത്തിലധികം രൂപയുടെ മരമാണ് മുറിച്ചിട്ടിരിക്കുന്നത്. സംരക്ഷിതമരം മുറിച്ചാല് ഉടന് കസ്റ്റഡിയിലെടുക്കേണ്ട ഉദ്യോഗസ്ഥര് ഇതുവരെ നടപടി തുടങ്ങിയിട്ടില്ല. മുക്കം കുന്ന് സഹകരണ ബാങ്ക് ഓഫീസിന് എതിര്‍വശമുള്ള ഭൂമിയിലും ഇത് പോലെ മരം ഒളിപ്പിച്ചിട്ടുണ്ട്.\nമക്കിയാനികുന്ന്, മുക്കം കുന്ന്, പാക്കം തുടങ്ങി ആറിലധികം സ്ഥലത്തുനിന്ന് കൂടി ഞങ്ങള്‍ക്ക് ഈട്ടി കണ്ടെത്തനായി. മൊത്തം 75 ലക്ഷത്തിലധികം രൂപയുടെ സര്‍ക്കാര് സംരക്ഷിത മരം. എല്ലാം മുറിച്ചുമാറ്റിയിട്ട് അഞ്ചുമാസത്തിലധികമായിട്ടില്ല. 125 കുറ്റി മരം മുട്ടില് സൗത്ത് വില്ലേജില് നിന്ന് തന്നെ മുറിച്ചിട്ടുണ്ടെന്ന് പ്രദേശവാസികള് ഉറപ്പിക്കുന്നുണ്ട്. പക്ഷെ നിലവില് കേസുള്ളത് 106 ഈട്ടി തടികള്‍ക്ക് മാത്രം.\nPrevious articleനയതന്ത്ര ചാനലിലൂടെ സ്വർണ്ണത്തിന് പുറമേ ആയുധവും കടത്തി എന്ന് സൂചന; സ്വപ്ന ഒളിവിൽ ഇരുന്നും മുഖ്യമന്ത്രിയുടെ സെക്രട്ടറിയെ വിളിച്ചു; മന്ത്രിമാർ ഉൾപ്പെടെയുള്ളവർ ദേശീയ സുരക്ഷാ ചട്ടങ്ങൾ ലംഘിച്ചു: കുരുക്ക് മുറുക്കാൻ കസ്റ്റംസ്.\nNext articleവിസ്മയയുടേത് ആത്മഹത്യയോ കൊലപാതകമോ? മെഡിക്കല് റിപ്പോര്‍ട്ടിലൂടെ വ്യക്തത വരുമെന്ന് ഹര്‍ഷിത അട്ടല്ലൂരി


കൈലാസ് മാനസസരോവര് തീര്‍ത്ഥാടകര്‍ക്ക് അവശ്യ സൗകര്യങ്ങള് ഒരുക്കിയതായി കേന്ദ്രം\nWeb Desk Jul 3, 2018, 12:19 pm IST\nനേപ്പാളില് കുടുങ്ങിയ കൈലാസ് മാനസസരോവര് തീര്‍ത്ഥാടകര്‍ക്ക് ആവശ്യമായ സൗകര്യങ്ങളൊരുക്കിയെന്ന് കേന്ദ്രം. ഇവര്‍ക്ക് അടിയന്തരമായി ഭക്ഷണവും മരുന്നും മറ്റ് അവശ്യ വസ്തുക്കളും ലഭ്യമാക്കിയതായി കേന്ദ്ര വിദേശ കാര്യമന്ത്രി സുഷമ സ്വരാജ് പറഞ്ഞു. സിമിക്കോട്ടില് ചികിത്സ സൗകര്യം ഒരുക്കിയിട്ടുണ്ട്. തീര്‍ത്ഥാടകരെ അവിടെ നിന്നും മാറ്റുന്നതിനുള്ള ശ്രമങ്ങള് തുടരുകയാണെന്നും സുഷമ സ്വരാജ് അറിയിച്ചു.\nകൈലാസ് മാനസസരോവര് തീര്‍ത്ഥയാത്രക്കു പോയ 1575 ഇന്ത്യക്കാരാണ് നേപ്പാളില് കുടുങ്ങി കിടക്കുന്നത്. മോശം കാലാവസ്ഥയാണ് അപകടത്തില് പെട്ടവരെ രക്ഷിക്കാനുള്ള ശ്രമങ്ങള് വൈകിക്കുന്നത്.യാത്രക്കാരെല്ലാവരും സുരക്ഷിതരാണെന്ന് അധികൃതര് അറിയിച്ചു. ഇതില് നൂറോളം മലയാളികളുമുണ്ട്.\nകനത്ത മഴയും മണ്ണിടിച്ചിലുമാണ് പ്രദേശത്ത് അനുഭവപ്പെടുന്നത്. 525 പേര് സിമിക്കോട്ടിലും 500 പേര് ഹില്‍സയിലും 500 പേര് ടിബറ്റ് ഭാഗത്തുമായിട്ടാണ് കുടുങ്ങി കിടക്കുന്നത്.\nനേപ്പാള് സൈനിക ഹെലികോപ്റ്ററുകള് ലഭ്യമാക്കി രക്ഷ പ്രവര്‍ത്തനം ഊര്‍ജ്ജിതമാക്കാനുള്ള ശ്രമങ്ങളാണ് ഇപ്പോള് നടക്കുന്നത്. മറ്റു വഴികളിലൂടെയും ഇവിടേക്ക് എത്താനും തീര്‍ത്ഥാടകരെ രക്ഷിക്കാനുമുള്ള ശ്രമങ്ങള് നടക്കുന്നുണ്ട്.\nസംഘാംഗങ്ങളുമായി സംസാരിക്കാനുള്ള ഹോട്ട് ലൈന് നമ്പറുകളും അധികൃതര് അനുവദിച്ചിട്ടുണ്ട്.\nവിദേശകാര്യ മന്ത്രാലയത്തിന്റെ കീഴില് ജൂണ് 8 മുതല് സെപ്റ്റംബര് 8 വരെയാണ് ഈ വര്‍ഷത്തെ കൈലാസ് മാനസസരോവര് യാത്രക്കുള്ള സമയം. ഉത്തരാഖണ്ഡ് വഴിയും സിക്കിം വഴിയുമാണ് സംഘം ഇവിടേക്ക് പോയത്. നേപ്പാള്‍ഗുഞ്ജ്- സിമിക്കോട്ട്- ഹില്‍സ വഴിയാണ് കൂടുതല് പേരും യാത്രക്കായി തെരഞ്ഞെടുക്കാറുള്ളത്.\n2016ലും സമാന രീതിയില് ഹില്‍സയിലും സിമിക്കോട്ടിലും 500 തീര്‍ത്ഥാടകര് കുടുങ്ങിയിരുന്നു. ഇവരെ പിന്നീട് രക്ഷപെടുത്തി.


sushama family new home ചോർന്നൊലിക്കുന്ന ഒറ്റമുറി വീട്ടിൽ കഴിഞ്ഞിരുന്ന സുഷമയ്ക്കും കുടുംബത്തിനും പുതിയ വാടക വീട്\nചോർന്നൊലിക്കുന്ന ഒറ്റമുറി വീട്ടിൽ കഴിഞ്ഞിരുന്ന സുഷമയ്ക്കും കുടുംബത്തിനും പുതിയ വാടക വീട്\nകൊച്ചി നഗരത്തിൽ ദുരിത ജീവിതം നയിച്ചിരുന്ന സുഷമയ്ക്കും കുടുംബത്തിനും ഇനി അടച്ചുറപ്പുള്ള വീട്ടിൽ അന്തിയുറങ്ങാം. കേരള അഡ്വേർടൈസിങ് ഇൻഡസ്ട്രീസ് അസോസിയേഷന്റെ സഹായത്തോടെയാണ് പുതിയ വാടക വീട് ലഭിച്ചത്. ഭാവിയിൽ ഈ കുടുംബത്തിന് കൂടുതൽ സൗകര്യം ഒരുക്കാനാണ് അസോസിയേഷന്റെ തീരുമാനം.\nചോർന്നൊലിക്കുന്ന ഒറ്റമുറി വീട്ടിൽ നിന്ന് സുഷമയ്ക്കും മൂന്ന് മക്കൾക്കും സുരക്ഷിതത്വത്തിന്റെ തണലിൽ ഇനി അന്തിയുറങ്ങാം. കേരള അഡ്വെർടൈസിങ് ഇൻഡസ്ട്രീസ് അസോസിയേഷനിലെ സുമനസ്സുകളാണ് ഇവർക്ക് താത്കാലികമെങ്കിലും അടച്ചുറപ്പുള്ള വീട് നൽകിയത്. മഴക്കാലം ആരംഭിക്കുന്ന സാഹചര്യത്തിൽ ആണ് അസോസിയേഷന്റെ ഈ സഹായം. എറണാകുളം ഗാന്ധി നഗറിലെ വീട്ടിൽ സുഷമയും കുടുംബവും ഇന്ന് താമസം ആരംഭിച്ചു.\nഭാവിയിൽ കൂടുതൽ സൗകര്യങ്ങൾ നൽകുന്നതിനെക്കുറിച്ച് ആലോചനയുണ്ടെന്നും കുട്ടികളുടെ വിദ്യാഭ്യാസ കാര്യങ്ങൾ സഫലീകരിക്കാൻ ഒപ്പം നിൽക്കുമെന്നും അസോസിയേഷൻ അംഗങ്ങൾ പറഞ്ഞു.\nRead Also: കൊച്ചിയിൽ ചോർന്നൊലിച്ച വീട്ടിൽ താമസിച്ചിരുന്ന സുഷമയ്ക്കും കുടുംബത്തിനും സഹായവുമായി അമേരിക്കൻ മലയാളി; ട്വന്റിഫോർ എക്സ്ക്ലൂസിവ്\n24 വാർത്തയെത്തുടർന്നാണ് സുഷമയെത്തേടി സഹായ കരങ്ങൾ എത്തിയത്. അമേരിക്കൻ മലയാളി പോൾ കറുകപ്പള്ളിയും സഹായം നൽകിയിരുന്നു. ഒരു ലക്ഷം രൂപയാണ് അദ്ദേഹം താത്കാലികമായി നൽകിയത്.\nകാലിത്തൊഴുത്തിനേക്കാൾ കഷ്ടമായ ഒരു സ്ഥലത്താണ് ഇവർ താമസിച്ചിരുന്നത്. ടാർപാളിനും, പ്ലാസ്റ്റിക് ചാക്കും കൊണ്ടുള്ളതാണ് മേൽക്കൂര. മഴയെത്തിയതോടെ ചോർന്നൊലിക്കുന്നു. നിലത്താകെ വെള്ളമാണ്. കൊച്ചുകൂരയ്ക്കുള്ളില് കൊതുകും പാറ്റയും പഴുതാരയും പൂച്ചയുമൊക്കെ ഇടംപിടിച്ചിട്ടുണ്ട്. നിവൃത്തിയില്ലാതെ ആ വെള്ളത്തിനിടയിലായിരുന്നു സുഷമയുടെയും കുട്ടികളുടെയും ഉറക്കം.\nസുഷമയ്ക്ക് ടിഡി അമ്പലത്തിലെ അടിച്ചുതെളി ജോലിയാണ്. ഭർത്താവ് കാൻസർ ബാധിച്ച് രണ്ട് വർഷം മുൻപ് മരിച്ചു. കിട്ടുന്ന തുച്ഛ ശമ്പളം ഭക്ഷണത്തിന് മാത്രം തികയും എന്ന അവസ്ഥയാണ് ഈ കുടുംബത്തിന് ഉണ്ടായിരുന്നത്.\nStory Highlights: sushama and family got new home\nകൊവിഡ് പശ്ചാത്തലത്തിൽ കർക്കിട വാവുബലി ചടങ്ങുകൾ വീടുകളിൽ നടത്തി വിശ്വാസികൾ


എല്‍ഡിഎഫ് സര്‍ക്കാര് മൂന്നാറില് നിന്ന് നാടുകടത്തിയ ശ്രീറാം വെങ്കിട്ടരാമനെ പ്രശംസിച്ച് വിഎസ്, മൂന്നാറില് ശ്രീറാം നടത്തിയ ഇടപെടല് ചെറുതല്ല | VygaNews\nഎല്‍ഡിഎഫ് സര്‍ക്കാര് മൂന്നാറില് നിന്ന് നാടുകടത്തിയ ശ്രീറാം വെങ്കിട്ടരാമനെ പ്രശംസിച്ച് വിഎസ്, മൂന്നാറില് ശ്രീറാം നടത്തിയ ഇടപെടല് ചെറുതല്ല\nതിരുവനന്തപുരം: കയ്യേറ്റ മാഫിയയ്‌ക്കെതിരെ നടപടി സ്വീകരിച്ചതിന്റെ പേരില് മൂന്നാറില് നിന്ന് നാടുകടത്തിയ മുന് സബ് കളക്ടര് ശ്രീറാം വെങ്കിട...\nതിരുവനന്തപുരം: കയ്യേറ്റ മാഫിയയ്‌ക്കെതിരെ നടപടി സ്വീകരിച്ചതിന്റെ പേരില് മൂന്നാറില് നിന്ന് നാടുകടത്തിയ മുന് സബ് കളക്ടര് ശ്രീറാം വെങ്കിട്ടരാമന് ഭരണപരിഷ്‌കാര കമ്മിഷന് ചെയര്‍മാന് വിഎസ് അച്യുതാനന്ദന്റെ പ്രശംസ. ഉമ്മാശ്ശേരി മാധവന് സ്മാരക പുരസ്‌കാരം ശ്രീറാം വെങ്കിട്ടരാമന് നല്‍കിക്കൊണ്ടാണ് വിഎസിന്റെ വാക്കുകള്.\nമൂന്നാറിലെ സര്‍ക്കാര് ഭൂമി കയ്യേറിയവര്‍ക്കെതിരെ ശ്രീറാം വെങ്കിട്ടരാമന് നടത്തിയ ഇടപെടല് ചെറിയ കാര്യമല്ലെന്ന് വിഎസ് പറഞ്ഞു. ജനങ്ങളോട് പ്രതിബന്ധതയും സുതാര്യമായ പ്രവര്‍ത്തനവും ഉണ്ടെങ്കില് ഒരാള്‍ക്ക് ഒന്നിനെയും ഭയപ്പെടേണ്ടതില്ല.\nതന്റെ സര്‍ക്കാരിന്റെ കാലത്ത് പല കാരണങ്ങള് കൊണ്ട് കയ്യേറ്റങ്ങള് ഒഴിപ്പിക്കാനായില്ല. അക്കാര്യത്തില് ധീരമായ ഇടപെടലുകള് നടത്താന് ശ്രീറാമിനായെന്നും വിഎസ് അഭിപ്രായപ്പെട്ടു. ഒന്നിനെയും ഭയപ്പെടാതെ മുന്നോട്ടുപോകാന് ശ്രീറാമിന് എല്ലാ പിന്തുണയും വിഎസ് വാഗ്ദാനം ചെയ്തു.\nജീവിതത്തിലെ ഏറ്റവും അഭിമാനകരവും സന്തോഷകരവുമായ നിമിഷമാണിതെന്ന് ശ്രീറാം വെങ്കിട്ടരാമന് പറഞ്ഞു. വിഎസിനെ നേരില് കാണമെന്നുള്ളത് വലിയൊരു ആഗ്രഹമായിരുന്നു.\nനേരില് കാണാന് സാധിച്ചതിനൊപ്പം അദ്ദേഹത്തിന്റെ കയ്യില് നിന്ന് പുരസ്‌കാരവും ഏറ്റുവാങ്ങാന് സാധിച്ചത് വളരെയധികം സന്തോഷമുണ്ടാക്കുന്നതാണെന്ന് ശ്രീറാം വെങ്കിട്ടരാമന് പറഞ്ഞു.\nKeywords: V.S.Achuthanandan, Sriram venkitaraman, Munnar, Award\nVygaNews: എല്‍ഡിഎഫ് സര്‍ക്കാര് മൂന്നാറില് നിന്ന് നാടുകടത്തിയ ശ്രീറാം വെങ്കിട്ടരാമനെ പ്രശംസിച്ച് വിഎസ്, മൂന്നാറില് ശ്രീറാം നടത്തിയ ഇടപെടല് ചെറുതല്ല


ടോക്യോ ഒളിംപിക്സ്: ലോംഗ് ജംപില് ശ്രീശങ്കര് ഫൈനല് കാണാതെ പുറത്ത് | Tokyo Olympics: Sreeshankar fails to qualify for the finals\nദേശീയ റെക്കോര്‍ഡിന് ഉടമയായ ശ്രീശങ്കറിന് തന്‍റെ ഏറ്റവും മികച്ച പ്രകടനത്തിന് അടുത്തെത്താന് കഴിഞ്ഞില്ല. ഈ വര്‍ഷം മാര്‍ച്ചില് പട്യാലയില് നടന്ന ഫെഡറേഷന് കപ്പില് 8.26 മീറ്റര് ദൂരം ചാടിയാണ് ശ്രീശങ്കര് ഒളിംപിക്സ് യോഗ്യത നേടിയത്.\nTokyo, First Published Jul 31, 2021, 6:54 PM IST\nടോക്യോ: ടോക്യോ ഒളിംപിക്സ് ലോംഗ് ജംപില് മലയാളി താരം ശ്രീശങ്കര് ഫൈനലിലെത്താതെ പുറത്ത്. ആകെ 15 പേര് മത്സരിച്ച ബി ഗ്രൂപ്പില് പതിമൂന്നാമതായി ഫിനിഷ് ചെയ്ത ശ്രീശങ്കര് ആകെ മത്സരിച്ചവരില് 25-മതായാണ് ഫിനിഷ് ചെയ്തത്.\nആദ്യ ശ്രമത്തില് 7.69 മീറ്ററും രണ്ടാം ശ്രമത്തില് 7.51 മീറ്ററും പിന്നിട്ട ശ്രീശങ്കര് അവസാന ശ്രമത്തില് 7.43 മീറ്റര് ദൂരമാണ് ചാടിയത്. 8.15 മീറ്ററായിരുന്നു ഫൈനലിലേക്കുള്ള യോഗ്യതാമാര്‍ക്ക്. ഈ ദൂരം ആദരും താണ്ടിയില്ലെങ്കില് ഏറ്റവും മികച്ച ദൂരം താണ്ടിയ 12 പേര് ഫൈനലിലേക്ക് യോഗ്യത നേടുമായിരുന്നു.\n8.50 മീറ്റര് ചാടിയ ക്യൂബയുടെ ജുവാന് മിഗ്വേല് ആണ് ഗ്രൂപ്പില് ഒന്നാമതെത്തിയത്. രണ്ട് ഗ്രൂപ്പില് നിന്നുമായി ഏറ്റവും കൂടുതല് ദൂരം താണ്ടിയ 12 പേര് മാത്രമാണ് ഫൈനലിന് യോഗ്യത നേടിയത്.\nLast Updated Jul 31, 2021, 6:54 PM IST\nSreeshankar Long jump\nമലയാളി താരം ശ്രീശങ്കര്


കണ്ണൂർ : സി പി ഐ(എം) മയ്യിൽ ഏറിയാ കമ്മിറ്റി ഓഫീസായി പ്രവർത്തിക്കുന്ന സ്വാതന്ത്യസമര സേനാനി കെ കെ കുഞ്ഞനന്തൻ നമ്പ്യാർ സ്മാരക മന്ദിരത്തിനും പെരുമാച്ചേരി ചെഗുവേര ക്ലബ്ബിനും നേരെ നടന്ന അക്രമത്തിൽ സി പി ഐ(എം) ജില്ലാ സെക്രട്ടറിയേറ്റ് ശക്തമായി പ്രതിഷേധിച്ചു. ഇരുട്ടിന്റെ മറവിൽ സാമൂഹ്യവിരുദ്ധ ക്രിമിനലുകളാണ് ഈ അക്രമണം നടത്തിയത്.\nനാട്ടിൽ നിലനിൽക്കുന്ന സമാധാന അന്തരീക്ഷം തകർക്കുന്നതിനും ബോധപൂർവ്വം കുഴപ്പങ്ങൾ ഉണ്ടാക്കുന്നതിനുമുള്ള നീക്കങ്ങൾ ജാഗ്രതയോടെ കാണണം. യാതൊരു രാഷ്ട്രീയ സംഘർഷവും നിലനിൽക്കാത്ത പ്രദേശമാണ് മയ്യിൽ. സി പി ഐ(എം) മയ്യിൽ ഏറിയാ കമ്മിറ്റി ഓഫീസിനു നേരെയും കെ കെ കുഞ്ഞനന്തൻ നമ്പ്യാർ സ്മാരക സ്തൂപവും പെരുമാച്ചേരി ചെഗുവേര ക്ലബ്ബിനു നേരെയും ബോധപൂർവ്വമായ അക്രമണമാണ് നടത്തിയത്. പെരുമാച്ചേരി ചെഗുവേര ക്ലബ്ബ് തീയിട്ട് നശിപ്പിച്ചിരിക്കുകയാണ്. ഇരുട്ടിന്റെ മറവിൽ നാട്ടിൽ സമാധാന അന്തരീക്ഷം തകർക്കുന്നതിനുള്ള നീക്കമായിട്ട് മാത്രമെ ഇതെല്ലാം കാണാൻ കഴിയു.\nആർ എസ് എസ് ക്രിമിനൽ സംഘം ജനുവരി 3-നു പള്ളൂരിൽ ഭീകരമായ നരനായാട്ടാണ് നടത്തിയത്. സി പി ഐ(എം) ബ്രാഞ്ച് സെക്രട്ടറി ഉൾപ്പെടെയുള്ള സഖാക്കളെ മാരകമായി വെട്ടി പരിക്കേൽപ്പിച്ചു. സി പി ഐ(എം) നേതൃത്വത്തിൽ ജനുവരി 5-നു പാപ്പിനിശ്ശേരിയിൽ നടന്ന തീവ്രവാദ വിരുദ്ധ ജനകീയ കൂട്ടായ്മ എൻ ഡി എഫ് നേതൃത്വത്തിൽ അലങ്കോലപ്പെടുത്താൻ ശ്രമമുണ്ടായി. വർഗ്ഗീയ-തീവ്രവാദ ക്രിമിനലുകളാണ് ഈ അക്രമണങ്ങളെല്ലാം സംഘടിപ്പിച്ചത്. മയ്യിലാവട്ടെ ഒരു പറ്റം സമാഹ്യ ദ്രോഹികൾ അരാജകത്വവും അക്രമവും സംഘടിപ്പിക്കാനാണ് ശ്രമിച്ചത്. നാട്ടിൽ നിലനിൽക്കുന്ന സമാധാന അന്തരീക്ഷം തകർക്കുകയും നാട്ടിലാകെ അരാജകത്വവും അക്രമ പദ്ധതികളും സൃഷ്ടിക്കാനുമാണ് ഇക്കൂട്ടരുടെ ശ്രമം. ഇത്തരം ഹീന ശക്തികൾക്കെതിരെ ജാഗ്രത പാലിക്കാനും അക്രമികൾക്കെതിരെ ശക്തമായ പ്രതിഷേധമുയർത്തിക്കൊണ്ടുവരാനും മുഴുവൻ ജനാധിപത്യ വിശ്വാസികളും സമാധാനകാംക്ഷികളും രംഗത്തുവരണമെന്നും അക്രമികൾക്കെതിരെ കർശനമായ നടപടികൾ പോലീസ് അധികൃതർ സ്വീകരിക്കണമെന്നും ആവശ്യപ്പെടുന്നു.


2015-16 വര്‍ഷത്തെ കെ എ എസ് ഇ പി എഫ് ക്രഡിറ്റ് കാര്‍ഡുകളുടെ ജോലികളും എത്രയും പെട്ടെന്നു തന്നെ പൂര്‍ത്തിയാക്കി ആയത് കൃത്യതയോടെ നല്‍കുന്നതിനായി ഓരോ വരിക്കാരുടെയും 2015 ഏപ്രില് മുതല് 2016 മാര്‍ച്ച് വരെ ക്യാഷ് ചെയ്ത (2015 മാര്‍ച്ച് ശമ്പളം മുതല് 2016 ഫെബ്രുവരി ശമ്പളം വരെ) വരിസംഖ്യ, തിരിച്ചടവ് , ക്ഷമബത്താ കുടിശ്ശിക, വായ്പകള് എന്നിവ ലോണിന് നല്‍കുമ്പോള് ഉപയോഗിക്കാറുള്ള അനക്സര് സ്റ്റേറ്റ്മെന്‍റ് പ്രിന്‍റഡ് ഫോറത്തില് തന്നെ തയാറാക്കി (A. വരിസംഖ്യ, തിരിച്ചടവ് , ആകെ, തീയതി B. ക്ഷമബത്താ കുടിശ്ശിക, കാലയളവ്, ഉത്തരവ് നമ്പര്, മെര്‍ജ്ജ് ചെയ്ത തീയതി C വായ്പകള് , വായ്പ കൈപ്പറ്റിയ തീയതി) എന്നിവ രേഖപ്പെടുത്തിയ സ്റ്റേറ്റ്മെന്‍റ് കെ. എ എസ് ഇ പി എഫ് സ്ക്കൂള് കോഡ് ചേര്‍ത്ത് പ്രധാനാദ്ധ്യാപകര ആയത് പ്രകാരം സോര്‍ട്ട് ചെയ്ത്\n22/06/2016 ന് മുമ്പായി AEO ഓഫീ സില് എത്തിക്കേണ്ടതാണ്. സ്റ്റേറ്റ്മെന്റ് പ്രിന്‍റഡ് ഫോറത്തില് തന്നെ തയ്യാറാക്കേണ്ടതാണ്.\nഗെയില് പി.എഫ് സംവിധാനത്തില് നിലവില് 2014 15 ക്രഡിറ്റ് കാര്‍ഡ് ബാലന് സ് ചേര്‍ത്താല് മാത്രമാണ് പി.എഫ് ലോണിന് അപേക്ഷിക്കാന് സാധിക്കുന്നത്. അത് ഉടന് തന്നെ 2015-16 ആയി മാറും. അതിനു മുമ്പ് 2015-16 വര്‍ഷത്തെ പി.എഫ് ക്രഡിറ്റ് കാര്‍ഡുകള് ചെയ്തു തീര്‍ക്കേണ്ടതുണ്ട്. ആയതിനാല് മേല് സൂചിപ്പിച്ച തീയതിക്കുള്ളില് തന്നെ സ്റ്റേറ്റ്മെന്റുകള് ഈ ഓഫീസില് എത്തിക്കുന്നതിന് പ്രത്യേക ശ്രദ്ധ പതിക്കേണ്ടതാണ്..\nPosted by AEO IRIKKUR at 18:03


വെടിക്കെട്ടിനിടെ അമിട്ടുപൊട്ടി ഇരുകാലുകളും തകര്‍ന്നു; അയനിക്കാട് സ്വദേശി ദുരിതത്തില്, ചികിത്സാച്ചെലവെങ്കിലും ക്ഷേത്ര കമ്മിറ്റി ഏറ്റെടുക്കണമെന്ന് കുടുംബം - Koyilandy News\nതിക്കോടി: കൊങ്ങന്നൂര് ഭഗവതി ക്ഷേത്ര ഉത്സവത്തിന്റെ ഭാഗമായി അനുമതിയില്ലാതെ നടത്തിയ വെടിക്കെട്ടിനിടെ ഗുരുതരമായി പരിക്കേറ്റ അയനിക്കാട് സ്വദേശി സന്തോഷിനെ ക്ഷേത്രക്കമ്മിറ്റി ഭാരവാഹികള് തിരിഞ്ഞുനോക്കിയില്ലെന്ന് ആരോപണം. ഡിസംബര് 24ന് നടന്ന വെടിക്കെട്ടിനിടെ ഒരു അമിട്ട് ജനക്കൂട്ടത്തിലേക്ക് തെറിച്ചുവീഴുകയും സന്തോഷിന്റെ കാലിനിടയില് വെച്ച് പൊട്ടുകയുമായിരുന്നു.\nഅപകടം നടന്ന് മൂന്നാഴ്ചയായിട്ടും ഇതുവരെ ക്ഷേത്രകമ്മിറ്റി ഭാരവാഹികളോ ബന്ധപ്പെട്ടവരോ തന്നെ വന്നു കാണുകപോലും ചെയ്തിട്ടില്ലെന്നാണ് സന്തോഷ് കൊയിലാണ്ടി ന്യൂസ് ഡോട് കോമിനോടു പറഞ്ഞത്. അപകടത്തെ തുടര്‍ന്നുണ്ടായ ഭാരിച്ച ചികിത്സാച്ചെലവ് സന്തോഷിനെയും കുടുംബത്തെയും കടുത്ത സാമ്പത്തിക പ്രതിസന്ധിയിലാക്കിയിരിക്കുകയാണ്. ഈ സാഹചര്യത്തില് ക്ഷേത്രകമ്മിറ്റി ഭാരവാഹികള് ചികിത്സയുടെ ചെലവ് വഹിക്കണമെന്നാണ് സന്തോഷ് ആവശ്യപ്പെടുന്നത്.\nഅപകടം നടന്നയുടനെ സന്തോഷിനെ കൊയിലാണ്ടി താലൂക്ക് ആശുപത്രിയിലെത്തിക്കുകയും തുടര്‍ന്ന് അവിടെ നിന്ന് നിര്‍ദേശിച്ച പ്രകാരം കോഴിക്കോട് മെഡിക്കല് കോളേജിലേക്ക് കൊണ്ടുപോയി. തുടര്‍ന്ന് നടത്തിയ ചികിത്സയ്ക്കുശേഷം കൊയിലാണ്ടി താലൂക്ക് ആശുപത്രിയില് തന്നെ അഡ്മിറ്റ് ആവാന് ഡോക്ടര് നിര്‍ദേശിച്ച പ്രകാരം തിരിച്ചുവന്നു. എന്നാല് രണ്ടുമൂന്ന് ദിവസത്തിനകം കാലില് പഴുപ്പ് വന്ന് വേദന കൂടിയതോടെ കോഴിക്കോട് മിംസ് ആശുപത്രിയില് ചികിത്സ തേടുകയായിരുന്നു.\nഇതിനിടെ രണ്ട് ഓപ്പറേഷനുകളാണ് കാലില് നടത്തിയത്. രണ്ട് ലക്ഷത്തോളം രൂപ ഇതിനായി ചെലവായി. രണ്ട് ഓപ്പറേഷനുകള് കൂടി ബാക്കിയുണ്ട്. ഇതിന് അഞ്ചുലക്ഷത്തോളം രൂപ ചെലവാകുമെന്നാണ് സന്തോഷ് പറയുന്നത്. ഇത് ചെയ്യുന്നതിനായി കാലിലെ നീര് പോയി കാല് ഡ്രൈ ആവേണ്ടതുണ്ട്. ഇതിനായി ഒരു യന്ത്രം കാലില് ഘടിപ്പിച്ചിട്ടുണ്ട്. രണ്ടായിരത്തി അഞ്ഞൂറ് രൂപയാണ് ഇതിന്റെ ഒരു ദിവസത്തെ വാടക. ഇതുവരെയുള്ള ചികിത്സയ്ക്കുള്ള ചെലവ് നടത്താന് തന്നെ ഏറെ കഷ്ടപ്പെട്ടു. ഇനി എന്ത് ചെയ്യണമെന്ന് അറിയാത്ത അവസ്ഥയിലാണെന്നും അദ്ദേഹം പറയുന്നു.\nബഹ്‌റൈനില് ഡ്രൈവറായിരുന്നു സന്തോഷ്. ഡിസംബര് 28ന് തിരിച്ച് പോകേണ്ടതായിരുന്നു. ഇതിനായെടുത്ത ടിക്കറ്റും നഷ്ടമായി. ജനുവരി 26നുള്ളില് തിരിച്ചുപോയില്ലെങ്കില് ജോലി നഷ്ടമാകുമെന്ന സ്ഥിതിയാണ്. ഇപ്പോഴത്തെ അവസ്ഥയില് അതിനുള്ളില് ഓപ്പറേഷന് പൂര്‍ത്തിയാക്കാന് പോകാന് കഴിയുമെന്ന് തോന്നുന്നില്ലെന്നാണ് സന്തോഷ് പറയുന്നത്.\nസംഭവവുമായി ബന്ധപ്പെട്ട് അനുമതിയില്ലാതെ വെടിക്കെട്ട് നടത്തി അപകടമുണ്ടാക്കിയതിന് ഉത്സവ ആഘോഷ കമ്മിറ്റി ഭാരവാഹികള്‍ക്കെതിരെ കൊയിലാണ്ടി പൊലീസ് കേസെടുത്തിട്ടുണ്ട്. ആദ്യം കേസെടുക്കാതിരുന്ന പൊലീസ് റൂറല് എസ്.പിക്ക് പരാതി നല്‍കിയതിനെ തുടര്‍ന്നാണ് നടപടിക്രമങ്ങളിലേക്ക് കടന്നത്. തുടര്‍ന്ന് മിംസ് ആശുപത്രിയിലെത്തി സന്തോഷിന്റെ മൊഴിയെടുക്കുകയും ചെയ്തിരുന്നു.


CM against media again | ഇന്നത്തെ മുഖ്യമന്ത്രിയുടെ ഓഫീസ് പഴയ മുഖ്യമന്ത്രിയുടെ ഓഫീസ് പോലെയാണ്.. ഇന്നത്തെ മുഖ്യമന്ത്രി പഴയ മുഖ്യമന്ത്രി തന്നെയെന്ന് വരുത്തിത്തീർക്കണം; ഞാനെണ്ണിപ്പറയണോ പഴയ മുഖ്യമന്ത്രിയുടെ കാര്യങ്ങൾ; ഇടത് സർക്കാരിന്റെ യശസിൽ ചിലർക്ക് പൊള്ളൽ ഉണ്ടാകുന്നു; ഇതിനെ നേരിടാൻ കഴിയാത്തതുകൊണ്ട് ഉപജാപങ്ങളിലൂടെ നേരിടാനാണ് ശ്രമം; ഇയാളെ നോക്ക് അന്വേഷിക്ക് എന്ന് മാധ്യമങ്ങൾ ചൂണ്ടിക്കാണിക്കേണ്ടതല്ല; മാധ്യമങ്ങൾക്കെതിരെ വീണ്ടും മുഖ്യമന്ത്രി - MarunadanMalayalee.com\nAugust 08, 202008:11 PM IST Permalink\nതിരുവനന്തപുരം: മാധ്യമങ്ങളെ രൂക്ഷമായ ഭാഷയിൽ വിമർശിച്ച് വീണ്ടും മുഖ്യമന്ത്രി. വെള്ളിയാഴ്ചത്തെ വിമർശനങ്ങളുടെ തുടർച്ചയായിരുന്നു ശനിയാഴ്ചയും. ഇടതുപക്ഷ സർക്കാരിനെ അട്ടിമറിക്കാനുള്ള രാഷ്ട്രീയ ഗൂഢാലോചനയുടെ ഭാഗമായി ചില മാധ്യമങ്ങളും ചേർന്നതായി മുഖ്യമന്ത്രി ആരോപിച്ചു. ചില മാധ്യമങ്ങൾക്ക് പ്രത്യേക ഉദ്ദേശമുണ്ട്. അവരുടെ പുറകിൽ കളിക്കുന്നവരുണ്ടെന്നും അദ്ദേഹം പറഞ്ഞു. മുഖ്യമന്ത്രിയുടെ ഓഫീസിനെയും സർക്കാരിനെയും അപകീർത്തിപ്പെടുത്താൻ പ്രൊഫഷണൽ ഉപജാപക സംഘങ്ങൾ പ്രവർത്തിക്കുന്നുണ്ടെന്ന് പിണറായി വിജയൻ പറഞ്ഞു. ചില മാധ്യമങ്ങളും ഇതിനുവേണ്ടി പ്രവർത്തിക്കുന്നു. ഇത് വ്യക്തമായ രാഷ്ട്രീയ ഗൂഢാലോചനയുടെ ഭാഗമാണ്. മുൻ മുഖ്യമന്ത്രിയെപ്പോലെയാണ് ഈ മുഖ്യമന്ത്രിയുമെന്ന് വരുത്താനാണ് ഈ ശ്രമമെന്നും അദ്ദേഹം പറഞ്ഞു. സ്വർണക്കടത്ത് കേസുമായി ബന്ധപ്പെട്ട് മുഖ്യമന്ത്രിയുടെ ഓഫീസിന് എതിരെ ഉയർന്ന വിമർശനങ്ങൾക്ക് മറുപടി പറയവേ ഉയർന്ന ചോദ്യങ്ങളാണ് പിണറായിയെ ചൊടിപ്പിച്ചത്.\nഇടത് സർക്കാരിന്റെ യശസിൽ ചിലർക്ക് പൊള്ളൽ ഉണ്ടാകുന്നു. ഇതിനെ നേരിടാൻ കഴിയാത്തതുകൊണ്ട് ഉപജാപങ്ങളിലൂടെ നേരിടാനാണ് ശ്രമം. ഇന്നത്തെ മുഖ്യമന്ത്രി പഴയ മുഖ്യമന്ത്രിയെ പോലെയാണെന്നും ഇന്നത്തെ മുഖ്യമന്ത്രിയുടെ ഓഫീസും വാസസ്ഥലവും പഴയ മുഖ്യമന്ത്രിയുടേതുപോലെയാണെന്നും വരുത്തി തീർക്കണം.\nആ വൃത്തികെട്ട കഥകൾ എണ്ണിപ്പറയണോ? ആ നിലയിലേക്ക് ചിത്രീകരിക്കുന്നത് എന്തിനാണ് അദ്ദേഹം ചോദിച്ചു. സർക്കാരിനെ അപകീർത്തിപ്പെടുത്താൻ ചില മാധ്യമങ്ങൾ പ്രഫണലിസം ഉപയോഗിക്കുന്നു. രാഷ്ട്രീയ ഗൂഢാലോചനയുടെ ഭാഗമായി മാധ്യമങ്ങളും ചേർന്നതായും പിണറായി ആരോപിച്ചു. തന്നെ ജനങ്ങൾ മനസിലാക്കുന്നുണ്ടെന്നും അതിനാലാണ് ഒരു തരത്തിലുമുള്ള മനഃശ്ചാഞ്ചല്യം തനിക്കുണ്ടാകാത്തതെന്നും മുഖ്യമന്ത്രി പറഞ്ഞു.\nഅന്വേഷണത്തിന്റെ ഭാഗമായി നടക്കുന്ന കാര്യങ്ങൾ അന്വേഷണത്തിന്റെ ഭാഗമായി നടക്കട്ടെ എന്ന് നോക്കണം. ഇയാളെ നോക്ക് അന്വേഷിക്ക് എന്ന് മാധ്യമങ്ങൾ ചൂണ്ടിക്കാണിക്കേണ്ടതല്ല. ഒരു വസ്തുതയും ഇല്ലാതെ ആളുകളെ കുറ്റപ്പെടുത്തി. ഇതൊന്നും മാധ്യമധർമ്മമല്ല. അത് ഞാൻ വീണ്ടും ആവർത്തിക്കണോ. നിങ്ങൾക്ക് അത് ഉൾക്കൊള്ളാനാവില്ല. നിങ്ങളെ പറഞ്ഞുവിടുന്ന ആളുകൾക്ക് അത് സാധിക്കില്ല. ഒന്നും ഉൾക്കൊള്ളാൻ തയ്യാറാവുന്നില്ല. ഞങ്ങൾ പിടിച്ച വഴിക്ക് പോകും ഞങ്ങളെ ചോദ്യം ചെയ്യാനാര് അത് ശരിയല്ല. ശരിയായ കാര്യം നിങ്ങൾ ചെയ്യുമ്പോൾ ആരെങ്കിലും നിങ്ങളെ വിമർശിക്കുമോ. സ്വാഭാവികമായ ചോദ്യമല്ല. ആ ഉദ്യോഗസ്ഥന് നേരെ നടപടികൾ വരുമ്പോൾ അവിടെ സ്വാഭാവികമായി അവസാനിക്കും. മുഖ്യമന്ത്രി ഇത്തരം കാര്യങ്ങൾക്ക് സ്ഥാപിക്കണമെന്നാണ് ആവശ്യം. നിങ്ങളെ പറഞ്ഞുവിടുന്നവരുടെ ആവശ്യമാണ്. ഇതിനായി നിങ്ങളെ പറഞ്ഞുവിടുന്ന സംഘത്തിന്റെ ആവശ്യമാണത്.\nഒരു പ്രശ്‌നം ഉണ്ടാകുന്നതും ചൂണ്ടിക്കാണിക്കുന്നതും, തെറ്റായ കാര്യത്തിൽ നടപടിയും രണ്ടാണ്. സ്പ്രിങ്ക്‌ളർ ഇടപാട് കോടതിയിലാണ്. നടപടി വന്നത് ഇദ്ദേഹത്തിന് വഴിവിട്ട ഇടപെടലെന്ന് ആക്ഷേപം വന്നു. അതിനെ തുടർന്ന് പരിശോധിച്ചപ്പോൾ അദ്ദേഹം ചെയ്യാൻ പാടില്ലാത്ത കാര്യം ചെയ്‌തെന്ന് മനസിലാക്കി നടപടിയെടുത്തു. ചില മാധ്യമങ്ങൾക്ക് പ്രത്യേകമായ ഉദ്ദേശമുണ്ട്. അതിന്റെ പിന്നിൽ കളിക്കുന്നവരുണ്ട്.\nഇപ്പോഴത്തെ പ്രശ്‌നങ്ങൾക്ക് രാഷ്ട്രീയ മാനമുണ്ട്,. കേരളത്തിന്റെ അന്തരീക്ഷത്തിൽ ഇടത് സർക്കാരിന് വലിയ യശസ് വരുന്നു. അത് ചിലർക്ക് വല്ലാത്ത പൊള്ളലുണ്ടാക്കി. അത് രാഷ്ട്രീയമായ പ്രശ്‌നം. അതിനെ രാഷ്ട്രീയമായി നേരിടാനാവാതെ വരുമ്പോൾ ഉപജാപങ്ങളിലൂടെ നേരിടുന്നു\nഇന്നത്തെ മുഖ്യമന്ത്രിയുടെ ഓഫീസ് പഴയ മുഖ്യമന്ത്രിയുടെ ഓഫീസ് പോലെയാണ്, ഇന്നത്തെ മുഖ്യമന്ത്രി പഴയ മുഖ്യമന്ത്രി തന്നെയെന്ന് വരുത്തിത്തീർക്കണം. ഞാനെണ്ണിപ്പറയണോ പഴയ മുഖ്യമന്ത്രിയുടെ കാര്യങ്ങൾ. അങ്ങനെ പറയണോ. എന്താണ് അന്ന് നടന്നതെന്ന് നിങ്ങൾക്കാർക്കെങ്കിലും അങ്ങിനെ വിലയിരുത്തലുണ്ടോ. രാഷ്ട്രീയമായി സർക്കാരിനെ അപകീർത്തിപ്പെടുത്തണം. അതിന് പല വഴികളും ആലോചിച്ചു. അതിന് പലമാർഗങ്ങളും സ്വീകരിച്ചു. ഇന്നത്തെ പ്രൊഫഷണലിസം പല തരത്തിൽ ഉപയോഗിക്കും. അപകീർത്തിപ്പെടുത്താൻ എങ്ങിനെ സാധിക്കുമെന്ന് നോക്കാനും പ്രൊഫഷണലിസം ഉപയോഗിക്കും. അതിന്റെ ഭാഗമായി അതിന്റെ കൂടെ ചേരാൻ ചില മാധ്യമങ്ങളും തയ്യാറായി.\nഅപ്പോഴാണ് സ്വർണ്ണക്കടത്ത് പ്രശ്‌നം വന്നത്. ആദ്യ ദിവസത്തെ പ്രസ്താവന മുഖ്യമന്ത്രിയുടെ ഓഫീസിന് ബന്ധം, ഓഫീസിൽ നിന്ന് വിളി,ഏത് തെളിവിന്റെ അടിസ്ഥാനത്തിലാണ് അത് പറഞ്ഞത്. വ്യക്തമായ രാഷ്ട്രീയ ഗൂഢാലോചനയുടെ ഭാഗമായി വന്നതാണ്. അതിന്റെ ഭാഗമായി നിങ്ങളിൽ ചിലരും ചേരുന്നു. നിങ്ങൾ കരുതരുത്, വാർത്തയുടെ മേലെയാണ് നിൽക്കുന്നതെന്ന്. ജനം എല്ലാം ശരിയായി മനസിലാക്കുന്നുണ്ട്. അതിൽ തന്നെയാണ് എനിക്ക് വിശ്വാസം. അതുകൊണ്ടാണ് തെറ്റായ വാർത്ത കൊടുക്കുമ്പോഴും ഒരു തരത്തിലുള്ള മനസ് ചാഞ്ചല്യവും ഉണ്ടാകാത്തത്.


ഇസ്‌ലാം സ്വീകരിച്ചതിന് പ്രവാസിയെ സംഘപരിവാര് മാനസികാരോഗ്യ കേന്ദ്രത്തിലാക്കി പീഡിപ്പിച്ചു; കോടതി മോചിപ്പിച്ചു; ഭാര്യക്കും സഹോദരീ പുത്രനുമെതിരെ കേസെടുക്കാന് ഉത്തരവ് | NewsTagLive\nHome News Trending ഇസ്‌ലാം സ്വീകരിച്ചതിന് പ്രവാസിയെ സംഘപരിവാര് മാനസികാരോഗ്യ കേന്ദ്രത്തിലാക്കി പീഡിപ്പിച്ചു; കോടതി മോചിപ്പിച്ചു; ഭാര്യക്കും സഹോദരീ പുത്രനുമെതിരെ കേസെടുക്കാന് ഉത്തരവ്\nഇസ്‌ലാം സ്വീകരിച്ചതിന് പ്രവാസിയെ സംഘപരിവാര് മാനസികാരോഗ്യ കേന്ദ്രത്തിലാക്കി പീഡിപ്പിച്ചു; കോടതി മോചിപ്പിച്ചു; ഭാര്യക്കും സഹോദരീ പുത്രനുമെതിരെ കേസെടുക്കാന് ഉത്തരവ്\nഇസ്‌ലാം സ്വീകരിച്ചതിന് ഭാര്യയെ ഉപയോഗിച്ച് സംഘപരിവാർ മനോരോഗ മുദ്ര കുത്തി മാനസികാരോഗ്യ കേന്ദ്രത്തിലാക്കി ക്രൂരമായി പീഡിപ്പിച്ച പ്രവാസിക്ക് ഒടുവിൽ മോചനം. ആലുവ മജിസ്‌ട്രേറ്റ് കോടതിയാണ് മോചിപ്പിച്ചത്. ആലുവ കുട്ടമശേരി സ്വദേശി പാലത്തിങ്ങൽ വീട്ടിൽ സുശീലന് എന്ന സുലൈമാന് (48)നാണ് മോചനം ലഭിച്ചത്. തട്ടിക്കൊണ്ടുപോയി പീഡിപ്പിക്കാൻ കൂട്ടുനിന്ന ഭാര്യയ്ക്കും സഹോദരീ പുത്രനുമെതിരെ തട്ടിക്കൊണ്ടുപോവലിന് കേസെടുക്കാനും കോടതി ഉത്തരവിട്ടു.\nസൗദിയില് ജോലി ചെയ്യുകയായിരുന്ന സുശീലന് അഞ്ചു വര്‍ഷം മുമ്പാണ് ഇസ്‌ലാം സ്വീകരിച്ച് സുലൈമാന് എന്ന പേര് സ്വീകരിച്ചത്. തുടര്‍ന്ന് കഴിഞ്ഞ മാര്‍ച്ച് മൂന്നിന് നാട്ടിലെത്തുകയും ഭാര്യയോടൊത്ത് കഴിയുകയും ചാലക്കല് മഹല്ലില് അംഗത്വം എടുക്കുകയും ചെയ്തിരുന്നു. ഇതിനിടെ, ഭർത്താവിന്റെ ഇസ്‌ലാം സ്വീകരണം ഇഷ്ടമാവാതിരുന്ന ഭാര്യ, ഭർത്താവ് തന്നെ പീഡിപ്പിക്കുന്നു, മതം മാറ്റാന് ശ്രമിക്കുന്നു തുടങ്ങിയ ആരോപണങ്ങള് ഉന്നയിച്ച് ഇദ്ദേഹത്തിനെതിരേ ആലുവ റൂറല് എസ്പിക്ക് പരാതി നല്‍കി.\nമാര്‍ച്ച് 22ന് ഭാര്യയുടെ പരാതിയില് പൊലീസ് അറസ്റ്റ് ചെയ്ത സുലൈമാൻ പിന്നീട് മഹല്ല് ഭാരവാഹികളുടെ നേതൃത്വത്തിലാണ് ജാമ്യത്തിലിറക്കിയത്. വീട്ടില് കയറരുത്, മൂന്നു ദിവസത്തിന് ശേഷം ജാമ്യം പുതുക്കണം എന്നീ ഉപാധികളോടെയായിരുന്നു ജാമ്യം. ആലുവ സ്വദേശി സിയാദാണ് ഇദ്ദേഹത്തെ ജാമ്യത്തിലെടുത്തത്. തുടര്‍ന്ന് പ്രദേശത്തെ മജീദ് എന്നയാളുടെ സംരക്ഷണയില് കഴിഞ്ഞു വരുന്നതിനിടെ മെയ് ഏഴിന് സംഘപരിവാർ ഭാര്യയെ കൊണ്ട് അനുനയത്തില് ഫോണില് വിളിപ്പിച്ചു വരുത്തുകയും തുടര്‍ന്ന് ബലമായി ഇടുക്കി പൈങ്കുളം എസ്എച്ച് മാനസികാരോഗ്യ കേന്ദ്രത്തില് പ്രവേശിപ്പിക്കുകയുമായിരുന്നു.\nതുടർന്ന് 13 ദിവസം ആശുപത്രിയിൽ തടവിലാക്കി ക്രൂര മർദനങ്ങൾക്കും പീഡനങ്ങൾക്കും ഇരയാക്കിയെന്ന് സുലൈമാൻ വ്യക്തമാക്കുന്നു. ആശുപത്രി അധികൃതരെ നേരത്തേ തന്നെ കാര്യങ്ങള് ധരിപ്പിച്ചായിരുന്നു ഭാര്യയുടെ കരുനീക്കം. മുറിയിലേക്ക് കയറും മുമ്പു തന്നെ തന്റെ കൈയിലുളള മോബൈലും പേഴ്സും ഒക്കെ ആശൂപത്രി അതികൃതര് വാങ്ങി വച്ചു. ഇതില് പന്തികേട് തോന്നിയ താന് പ്രതികരിക്കുന്നതിനു മുമ്പു തന്നെ ഒരു മുറിയിലേക്ക് കയറ്റി ബലാൽക്കാരമായി ഇഞ്ചക്ഷന് നല്‍കി. പിന്നീട്, പിറ്റേന്ന് വൈകുന്നേരമാണ് ഓർമ തെളിഞ്ഞത്. ഓര്‍മ വന്നയുടന് താൻ ബഹളം വച്ചു, അതോടെ ആശുപത്രി ജീവനക്കാര് ക്രൂരമായി മര്‍ദിക്കാന് തുടങ്ങി.\nപിന്നീട് കൈകാലുകളിലും കഴുത്തിലും ചങ്ങലയിട്ടു ബന്ധിച്ചു. വീണ്ടും ഇഞ്ചക്ഷന് നല്‍കി ബോധം കെടുത്തി. ഓര്‍മ വരുമ്പോൾ ബഹളം വയ്ക്കും. ഉടനെ ആശുപത്രി ജീവനക്കാരുടെ മര്‍ദനവും തുടങ്ങുമെന്നും സുലൈമാൻ കോടതിയിൽ വെളിപ്പെടുത്തി. ഒരാഴ്ചയോളം പുറംലോകവുമായി ഒരു ബന്ധവും ഇല്ലാതെ സുലൈമാനെ ആശുപത്രി അതികൃതര് ഇഞ്ചക്ഷന് നല്‍കി ബോധം കെടുത്തിയും ക്രൂരമായി മര്‍ദിച്ചും പീഡിപ്പിച്ചു. മെയ് എട്ടിന് വൈകീട്ട് ഒരു വീട്ടില് നോമ്പ് തുറയ്ക്കാമെന്നേറ്റിരുന്ന സുലൈമാനെ കാണാതായതോടെ ഭാര്യയെ ബന്ധപ്പെട്ടെങ്കിലും കൃത്യമായ മറുപടി ലഭിച്ചില്ല. വീണ്ടും ബന്ധപ്പെട്ടപ്പോള് പറവൂരിലെ ബന്ധുവീട്ടില് പോയതാണെന്ന് അറിയിച്ചു. പറവൂരിലെ വീട്ടില്‍നിന്ന് വൈകീട്ടോടെ തിരിച്ചുപോയെന്നാണ് ബന്ധു അറിയിച്ചത്.\nതുടര്‍ന്ന് മെയ് ഒമ്പതിന് ഇദ്ദേഹത്തെ കാണാനില്ലെന്ന് കാണിച്ച് ആലുവ ഈസ്റ്റ് പോലിസ് സ്‌റ്റേഷനില് ജാമ്യക്കാരനായ സിയാദ് പരാതി നല്‍കി. എന്നാല്, പരാതിക്കാരെ പരിഹസിക്കും വിധമായിരുന്നു പൊലീസുകാരുടെ പെരുമാറ്റം. മാത്രമല്ല പരാതി സ്വീകരിച്ചതിന്റെ രശീതി നല്‍കാനും പൊലീസ് ഓഫീസര് തയ്യാറായില്ല. ശക്തമായ സമ്മര്‍ദത്തെതുടര്‍ന്ന് മെയ് 11നാണ് എഫ്‌ഐആര് രജിസ്റ്റര് ചെയ്യാന് പൊലീസ് തയ്യാറായത്. എന്നാല്, ഇദ്ദേഹത്തെ കണ്ടെത്താന് പൊലീസ് കാര്യമായ ശ്രമങ്ങളൊന്നും നടത്തിയില്ല.\nഅതിനിടെ, സുലൈമാന് പൈങ്കുളം എസ്എച്ച് ആശുപത്രിയിലുണ്ടെന്ന വിവരം ലഭിച്ചതോടെ സിയാദ് ഉള്‍പ്പെടെയുള്ളവര് ആശുപത്രിയിലെത്തിയെങ്കിലും ഇദ്ദേഹത്തെ കാണാന് ആശുപത്രി അധികൃതര് അനുവദിച്ചില്ല. തുടര്‍ന്ന് നാട്ടുകാര് സേവ് സുലൈമാന് ആക്ഷന് കൗണ്‍സില് രൂപീകരിച്ചു. കൗണ്‍സില് പോസ്റ്റര് പ്രചാരണമുള്‍പ്പെടെ ശക്തമായ പ്രക്ഷോഭ പരിപാടികളുമായി മുന്നോട്ടു വന്നു. സര്‍വകക്ഷി സമിതിയുടെ നേതൃത്വത്തില് സുലൈമാനെ നേരില് കാണാനും തീരുമാനിച്ചു. എന്നാല്, പഞ്ചായത്ത് പ്രസിഡന്റ് അവസാന നിമിഷം പിന്‍മാറിയതോടെ ഈ ശ്രമം പരാജയപ്പെട്ടു.\nതുടര്‍ന്ന് സമ്മര്‍ദം ശക്തമായതോടെ മെയ് 19ന് പഞ്ചായത്ത് പ്രസിഡന്റിന്റെ നേതൃത്വത്തില് മൂന്നംഗ സംഘം ആശുപത്രിയിലെത്തി സുലൈമാനെ നേരില് കണ്ട് വീഡിയോ എടുത്തു. സ്വന്തം ഇഷ്ടപ്രകാരമാണ് ആശുപത്രിയില് കഴിയുന്നതെന്നും കുഴപ്പമില്ലെന്നും സുലൈമാന് ഈ വീഡിയോയിൽ പറഞ്ഞിരുന്നു. പഞ്ചായത്ത് പ്രസിഡന്റ് സുലൈമാനെ കാണുമ്പോൾ തൊട്ടുപിന്നിൽ രംഗം നിരീക്ഷിച്ചു കൊണ്ട് ആശുപത്രിയുടെ ഗുണ്ടകളും നിലയുറപ്പിച്ചിരുന്നു. ഇതോടെയാണ്, താൻ ആശുപത്രിയിൽ ക്രൂരമായി പീഡിപ്പിക്കപ്പെട്ടു എന്ന സത്യം പറഞ്ഞാൽ ഇനിയും മർദിക്കപ്പെടും എന്നുറപ്പുള്ളതിനാൽ തന്ത്രപരമായി സുലൈമാൻ പ്രതികരിച്ചത്.\nഇതിനിടെ, സുലൈമാനില് നിന്ന് പൊലീസ് രേഖപ്പെടുത്തിയ മൊഴിയും സമാനമായിരുന്നു. സുലൈമാന് കൂടുതല് ചികിത്സ വേണമെന്ന ഡോക്ടറുടെ സര്‍ട്ടിഫിക്കറ്റും പൊലീസ് ഹാജരാക്കിയിരുന്നു. ഇതു പ്രകാരം മാന് മിസ്സിങുമായി ബന്ധപ്പെട്ട കേസ് ഒത്തുതീര്‍പ്പാക്കാൻ പരാതിക്കാരെ സമീപിച്ചെങ്കിലും അവര് വഴങ്ങിയില്ല. അഡ്വ. ഹാരിസ് ആലുവ മുഖാന്തിരം ആലുവ മജിസ്‌ട്രേറ്റ് കോടതിയില് സെര്‍ച്ച് പെറ്റീഷന് ഫയല് ചെയ്തിരുന്നു. ഇതുപ്രകാരം 21ന് സുലൈമാനെ നേരിട്ട് ഹാജരാക്കാന് കോടതി ഉത്തരവിടുകയായിരുന്നു. അതിനിടെ പൊലീസ് ഇദ്ദേഹത്തെ ഇന്നലെ കോടതിയില് ഹാജരാക്കുകയായിരുന്നു.\nതുടര്‍ന്ന് നല്‍കിയ മൊഴിയിലാണ് ആശുപത്രിയില് നേരിട്ട ക്രൂര പീഡനങ്ങളെക്കുറിച്ച് സുലൈമാന് മൊഴി നല്‍കിയത്. ഇതോടെ, കോടതി സുലൈമാനെ നിരുപാധികം വിട്ടയക്കുകയും ഭാര്യയ്ക്കും സഹോദരി പുത്രനുമെതിരേ കേസെടുക്കാന് ഉത്തരവിടുകയുമായിരുന്നു. ശരീരത്തില് മര്‍ദനമേല്‍ക്കാന് ഇനി ഒരിടവും ബാക്കിയില്ലെന്നായിരുന്നു സുലൈമാന്റെ മൊഴി. മര്‍ദനം ഭയന്നാണ് പൊലീസിനോടും മറ്റുള്ളവരോടും തന്റെ ഇഷ്ടപ്രകാരമാണ് ഇവിടെ വന്നതെന്ന് മൊഴി നല്‍കിയതെന്നും അദ്ദേഹം വ്യക്തമാക്കിയിരുന്നു. ഇതിനു മുൻപും ഈ ആശുപത്രിയുമായി ബന്ധപ്പെട്ട് ഇത്തരം ആരോപണങ്ങൾ ഉയർന്നിരുന്നു.